Būvuzņēmuma līgums Nr.906/2024/2.2-10
[bookmark: _Hlk102381299] 
Cēsīs, Cēsu novadā					            Datums skatāms laika zīmogā

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuru, pamatojoties uz 2024. gada 23. maija Cēsu novada pašvaldības nolikumu (apstiprināts ar 2024. gada 23. maija Cēsu novada domes lēmumu Nr. 219), pārstāv Cēsu novada pašvaldības izpilddirektore Līga Bukovska, un
sabiedrība ar ierobežotu atbildību “REATON”, reģistrācijas Nr. 40003015277, juridiskā adrese: Čiekurkalna 2. līnija 74, Rīga, LV-1026 (turpmāk – Būvuzņēmējs), kuras vārdā saskaņā ar 2024. gada 30. maija pilnvaru Nr. 1101/09-063 rīkojas tās Celtniecības departamenta direktors __________________,  
abas puses kopā un katra puse atsevišķi (turpmāk – Puse(-s)), 
ņemot vērā atklāta konkursa “Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšana”, iepirkuma identifikācijas Nr. CNP 2024/14/AF (turpmāk – Konkurss), rezultātus, kas tiek īstenots atbilstoši Eiropas Savienības  Atveseļošanas un noturības mehānisma plāna reformu un investīciju virziena 1.2. “Energoefektivitātes uzlabošana” 1.2.1.3.i. investīcijas “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” īstenošanas nosacījumiem,  noslēdz šo būvuzņēmuma līgumu par (turpmāk – Līgums) par tālāk norādīto:

1. LĪGUMĀ LIETOTIE TERMINI
1.1. Akts – darbu izpildes akts, kas apliecina Līgumā noteikto ikmēneša būvdarbu izpildi un pēc tā abpusējās parakstīšanas apliecina konkrēto darbu pieņemšanu no Pasūtītāja puses. 
1.2. Apakšuzņēmējs (t.sk. apakšuzņēmēja apakšuzņēmējs) – fiziska vai juridiska persona, kas, pamatojoties uz Būvuzņēmēja un šāda Apakšuzņēmēja starpā atsevišķi noslēgto līgumu, veic atsevišķu Būvdarbu daļu un par kuras darbībām un to rezultātu ir pilnībā atbildīgs Būvuzņēmējs.
1.3. Atbildīgais būvdarbu vadītājs – Būvuzņēmēja norīkota persona – būvspeciālists, kura pienākums ir nodrošināt būvdarbu kvalitatīvu izpildi atbilstoši Būvniecības ieceres dokumentācijai, kā arī ievērot citus būvniecību reglamentējošos normatīvos aktus un būvizstrādājumu izmantošanai noteiktās tehnoloģijas.
1.4. Būvdarbu izpildes vieta – Sporta iela 14, Augšlīgatne, Līgatnes pagasts, Cēsu nov., LV-4108.
1.5. Būvniecības ieceres dokumentācija – SIA “CAMPAIGN”, reģistrācijas Nr. 50003773841, izstrādātais Paskaidrojuma raksts “Energoefektivitātes paaugstināšana Augšlīgatnes pirmsskolas izglītības iestādē “Zvaniņi””.
1.6. Būvuzraugs – Pasūtītāja nolīgta persona – būvspeciālists vai būvkomersants, kurš veic šajā Līgumā noteikto būvdarbu uzraudzību, tajā skaitā būvuzraudzību, saskaņā ar Ministru kabineta 2014. gada 19. augusta noteikumiem Nr. 500 „Vispārīgie būvnoteikumi”.
1.7. Būvdarbi – visi un jebkādi pastāvīgi, sagatavošanas un pagaidu darbi (dokumentācijas saskaņošana ar visām nepieciešamajām instancēm, Pasūtītāju un trešajām personām), būvdarbi, būvdarbu sagatavošana, izpēte (tai skaitā, bet ne tikai apsekojumi, uzmērījumi, dokumentu analīze, jaunu trūkstošo dokumentu pasūtīšana, ja tas nepieciešams, dokumentu komplektēšana u.c. darbības) saskaņā Līgumu, Tehnisko specifikāciju, Paskaidrojuma rakstu un Apliecinājuma karti, kas nepieciešami kvalitatīvai būvdarbu izpildei.
1.8. Darbu izpildes kalendārais grafiks – Līgumā un Pasūtītāja noteiktajā kārtībā Būvuzņēmēja izstrādāts Darbu izpildes kalendārais grafiks, kurā detalizēti un secīgi ir atspoguļoti veicamie Būvdarbi, kas nodrošina to izpildi Līgumā noteiktajā kārtībā un termiņā. Darbu izpildes kalendārais  grafiks ir Līguma neatņemama sastāvdaļa (Līguma 3. pielikums).
1.9. Defekts – ikviens Būvdarbu kvalitātes trūkums, kas radies Būvdarbu izpildes laikā vai Garantijas perioda laikā un saskaņā ar normatīvajiem aktiem būvniecības jomā vai atbilstoši Līguma noteikumiem ir Būvuzņēmēja atbildība.
1.10. Defektu akts – akts par Būvdarbu defektiem, tai skaitā par tiem, kas konstatēti pēc attiecīgo Būvdarbu vai jebkuras to daļas pieņemšanas vai Būvdarbu garantijas perioda laikā, kā arī par Aktā vai Būvobjekta nodošanas un pieņemšanas aktā neatbilstoši norādītiem Būvdarbu apjomiem vai Būvdarbu izmaksām.
1.11. Elektroniski nosūtīts/saņemts dokuments – par elektroniski saņemtu un nosūtītu tiek uzskatīts dokuments, kas ir nosūtīts elektroniski uz Pušu elektroniskā pasta adresi: Cēsu novada pašvaldība – dome@cesunovads.lv, Būvuzņēmējs – info@cd.reaton.lv. Elektronisks dokuments šī punkta izpratnē ir dokuments, kas ir parakstīts ar drošo elektronisko parakstu vai skenēts dokuments, kas pievienots elektroniskajam pastam kā pielikums.
1.12. Garantijas darbi – konstatēto Būvdarbu Defektu un citu nepilnību, neatbilstību novēršanas darbi Būvdarbu Garantijas perioda laikā.
1.13. Garantijas laika nodrošinājums – Būvdarbu garantijas laikā atklāto Defektu un trūkumu novēršanas nodrošināšanai Līgumā noteiktais Garantijas laika nodrošinājums bankas garantijas vai apdrošināšanas sabiedrības garantijas formā. 
1.14. Garantijas periods/termiņš – 5 (pieci) gadi, skaitot no dienas, kad Cēsu novada būvvalde izdara atzīmi Būvniecības informācijas sistēmā par Būvdarbu pabeigšanu. 
1.15. Līgumcena – pilna samaksa par šī Līguma ietvaros paredzēto Būvuzņēmēja saistību izpildi bez pievienotās vērtības nodokļa (turpmāk – PVN), kas sevī ietver visas ar Būvdarbu veikšanu saistītās izmaksas, visi normatīvajos aktos paredzētie nodokļi (izņemot PVN) un nodevas,  visas ar to netieši saistītās izmaksas (satiksmes organizācija Būvdarbu izpildes laikā, apbraucamo ceļu uzturēšana, ja attiecināms utt.), Būvizstrādājumu (t.sk. mehānismu) izmaksas, būvmašīnu un mehānismu nomas un darba izmaksas, instrumentu nolietojuma (amortizācijas) vai nomas izmaksas, darbaspēka izmaksas, piegādes, montāžas, uzstādīšanas izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, izdevumus nepieciešamo atļauju un saskaņojumu saņemšanai valsts un pašvaldību institūcijās, kur tas nepieciešams (izņemot būvatļauju), būvlaukuma sagatavošanas, norobežošanas un apsardzes izdevumi, Būvizstrādājumu uzglabāšanas, būvgružu izvešanas, kā arī elektrības, ūdens, kanalizācijas izdevumi, ja attiecināms, Objekta teritorijas sakārtošanas, bankas/apdrošināšanas sabiedrību garantiju un tamlīdzīgas izmaksas un citas izmaksas, kas ir saistošas Būvuzņēmējam, lai nodrošinātu kvalitatīvu Līguma izpildi, prognozētā inflācija, visi riski, tajā skaitā virsizdevumi un peļņa, kas attiecināma uz Līgumā noteikto Būvdarbu izpildi, un ir noteikti atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
1.16. Līguma izpildes nodrošinājums – Līguma saistību izpildes nodrošināšanai Līgumā noteiktais  saistību izpildes nodrošinājums bankas garantijas vai apdrošināšanas sabiedrības garantijas formā. 
1.17. Būvizstrādājumi – jebkādas vielas un priekšmeti, iekārtas, ikviens iestrādāšanai būvē paredzētais izstrādājums vai rūpnieciski izgatavota konstrukcija, ko paredzēts iebūvēt objektā vai kas veido Būvdarbu daļu.
1.18. Būvobjekta nodošanas un pieņemšanas akts – akts, kas apliecina Līgumā noteikto Būvdarbu izpildi un pēc tā abpusējas parakstīšanas apliecina visu Būvdarbu pieņemšanu no Pasūtītāja puses.
1.19. Tehniskā specifikācija – Pasūtītāja izvirzītās prasības Būvdarbiem.
1.20. Fakta konstatācijas akts – konstatēto Būvdarbu izmaiņu dokuments, kas pamato izmaiņu būtību un nepieciešamību.
1.21. Izmaiņu akts – tāme, kas atspoguļo Būvdarbu apjomu izmaiņas (izslēgtie, ieslēgtie, neparedzēti un jauni Būvdarbu apjomi, būvizstrādājumu nomaiņa uz ekvivalentu) un to izmaksas, kas sagatavots ievērojot Ministru kabineta 2017.gada 3.maija noteikumus Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
1.22. Starptermiņš/i – Būvdarbu apjomu detalizēts termiņa uzskaitījums (diena, nedēļa, mēneši) Kalendārajā grafikā, kas tiek veikti visa Būvdarbu izpildes termiņa laikā, t.sk. citi veicamie darbi Līguma ietvaros, kas nepieciešami Līguma kvalitatīvai izpildei un norādīti Kalendārajā grafikā. 

2. LĪGUMA PRIEKŠMETS
2.1. Pasūtītājs uzdod un Būvuzņēmējs apņemas veikt Augšlīgatnes pirmsskolas izglītības iestādes “Zvaniņi” ēkas energoefektivitātes paaugstināšanas darbus (turpmāk – Būvdarbi) objektā, kas atrodas Sporta ielā 14, Augšlīgatnē, Līgatnes pagastā, Cēsu novadā (turpmāk – Objekts),  saskaņā ar Tehnisko specifikāciju (Līguma 1. pielikums), Finanšu piedāvājumu un Būvdarbu tāmi (Līguma 2. un 3. pielikums), Darbu izpildes kalendāro grafiku (Līguma 4. pielikums), Būvniecības ieceres dokumentāciju, šo Līgumu, Konkursa dokumentāciju, spēkā esošajiem normatīvajiem aktiem, Būvuzrauga prasībām un Pasūtītāja norādījumiem, kā arī pienācīgi izpildīt citas šajā Līgumā paredzētās vai no tā izrietošās saistības.
2.2. Būvuzņēmējs, parakstot Līgumu, apliecina, ka ir pilnībā iepazinies ar Objektu un ar tā realizēšanu saistītajiem apstākļiem, Būvniecības ieceres dokumentāciju, Līgumu un tā pielikumiem, Pasūtītāja izvirzītajām prasībām, par neskaidriem jautājumiem savlaicīgi ir pieprasījis visu nepieciešamo papildu informāciju, kā arī ir izvērtējis visus ar Būvdarbu savlaicīgu un kvalitatīvu realizāciju un Objekta sakārtošanu saistītos riskus un visas to izmaksas ir ietvēris Līgumcenā.
2.3. Būvuzņēmējs par saviem līdzekļiem nodrošina visu nepieciešamo Būvdarbu veikšanai – darbaspēku, Būvizstrādājumus, tehniskos līdzekļus u.c. atbilstoši Konkursa dokumentācijai un Būvuzņēmēja iesniegtajam piedāvājumam.

3. LĪGUMCENA UN SAMAKSAS NOTEIKUMI
3.1. Līgumcena par Līgumā paredzēto Būvdarbu izpildi ir 327 921,21 EUR (trīs simti divdesmit septiņi tūkstoši deviņi simti divdesmit viens euro un 21 cents), (turpmāk – Līgumcena), PVN 21% jeb 68 863,45 EUR (sešdesmit astoņi tūkstoši astoņi simti sešdesmit trīs euro un 45 centi), kopā 396 784,66 (trīs simti deviņdesmit seši tūkstoši septiņi simti astoņdesmit četri euro un 66 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142. panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs. 
3.2. Pasūtītājs Līgumcenas samaksu Būvuzņēmējam veic pa daļām šādā apmērā un termiņā:
3.2.1. Ikmēneša maksājumi (starpmaksājumi) – 10 (desmit) darba dienu laikā no dienas, kad abas Puses ir parakstījušas Aktu par iepriekšējā mēnesī veiktajiem Būvdarbiem un Būvuzņēmējs ir iesniedzis Pasūtītājam rēķinu, proporcionāli ieturot Garantijas laika nodrošinājumu.
3.2.2. Maksājums par izpildītajiem Būvdarbiem pēdējā mēnesī – 20 (divdesmit) darba dienu laikā pēc Pušu parakstīta Akta par pēdējā mēnesī veiktajiem Būvdarbiem, Cēsu novada būvvaldes atzīmes Būvniecības informācijas sistēmā (turpmāk – BIS) par Būvdarbu pabeigšanu, Līguma 13.5. punktā noteiktā spēkā esoša Garantijas laika nodrošinājuma saņemšanas, Būvobjekta nodošanas un pieņemšanas akta abpusējas parakstīšanas un atbilstoša rēķina saņemšanas, proporcionāli ieturot Garantijas laika  nodrošinājumu. 
3.2.3. Būvdarbu Garantijas laika ieturējuma atmaksa tiek veikta 20 (divdesmit) darba dienu laikā pēc Cēsu novada būvvaldes atzīmes Būvniecības informācijas sistēmā par Būvdarbu pabeigšanu, Līguma 13.5. punktā noteiktā spēkā esoša Garantijas laika nodrošinājuma saņemšanas, Būvobjekta nodošanas un pieņemšanas akta abpusējas parakstīšanas un  atbilstoša rēķina saņemšanas.
3.3. Būvuzņēmējs iesniedz Pasūtītājam rēķinu, ievērojot šādu kārtību:
3.3.1. Par Aktā ietverto Būvdarbu pieņemšanu – 20 (divdesmit) darba dienu laikā no Akta abpusējas parakstīšanas vai pieņemšanas atbilstoši Līguma 6.4.3. un 6.6.4. punktam.
3.3.2. Par visiem izpildītajiem Būvdarbiem, tai skaitā par faktiski izpildītajiem Būvdarbiem pēdējā mēnesī – 20 (divdesmit) daba dienu laikā no Būvobjekta nodošanas un pieņemšanas akta abpusējas parakstīšanas dienas.
3.4. Ja Būvuzņēmējs nav iesniedzis Pasūtītājam attiecīgus dokumentus, kas pamato kādu no Līgumā paredzētā maksājuma veikšanu, vai nav iesniedzis citus ar Līguma izpildi saistītos un Pasūtītāja pieprasītos dokumentus, vai nav veicis kādas darbības, ko Pasūtītājam ir tiesības pieprasīt, Pasūtītājs neveic norēķinus ar Būvuzņēmēju līdz attiecīgo dokumentu saņemšanas brīdim vai līdz brīdim, kad Pasūtītāja prasības ir izpildītas un šajā gadījumā Būvuzņēmējam nav tiesības aprēķināt līgumsodu par samaksas kavējumu.
3.5. Pasūtītājs veic ikmēneša maksājumu par Būvdarbiem atbilstoši Būvuzņēmēja izrakstītajam rēķinam, kurā norādīts:
3.5.1. investīciju projekta nosaukums un numurs;
3.5.2. attiecīgajā mēnesī veikto Būvdarbu summa;
3.5.3. ieturējumi par Garantijas laika nodrošinājumu;
3.5.4. kopējā summa apmaksai pēc ieturējumiem, bez pievienotās vērtības nodokļa.
3.6. Līgumā noteikto maksājumu apmaksa tiek uzskatīta par veiktu dienā, kad Pasūtītājs ir veicis pārskaitījumu Būvuzņēmēja norēķinu kontā. 
3.7. Būvuzņēmējs grāmatvedības attaisnojuma dokumentus – rēķinus sagatavo elektroniskā formātā (turpmāk – e-rēķins), kuru aprite jānodrošina atbilstoši Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Būvuzņēmējs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv), vai izmantojot e-rēķinu sagatavošanas un sūtīšanas platformu www.rekini.lv. Būvuzņēmējs e-rēķinu iesniedz, izmantojot Cēsu novada pašvaldības oficiālo elektronisko adresi (e-adresi), vai pa e-pastu uz rekini@cesunovads.lv. 
3.8. Līgumcena nevar tikt palielināta gadījumā, ja Būvuzņēmējs ar nodomu vai aiz neuzmanības ir kļūdījies Būvizstrādājumu, mehānismu daudzumos, to cenu un Būvdarba izmaksu aprēķinos, kas nepieciešami Būvniecības ieceres dokumentācijā paredzēto Būvdarbu veikšanai. 
3.9. [bookmark: _Hlk87602403]Līgumcena visā Līguma darbības laikā netiks paaugstināta sakarā ar cenu pieaugumu darbaspēka un/vai Būvizstrādājumu izmaksām/nodokļu likmes vai nodokļu normatīvā regulējuma izmaiņām, vai valūtas kursu svārstībām, kā arī jebkuriem citiem tamlīdzīgiem apstākļiem, kas varētu skart Līgumcenu, izņemot Līgumā noteiktos gadījumos.
3.10. Būvuzņēmējs, parakstot Līgumu, apliecina, ka Finanšu piedāvājumā un tāmēs ir iekļautas visas izmaksas, atbilstoši Būvniecības ieceres dokumentācijai, saskaņā ar apjomu, kas būs nepieciešams pilnīgai Būvniecības ieceres dokumentācijā paredzēto Būvdarbu veikšanai.
3.11. Būvuzņēmējs uzņemas risku, t.i., nepieprasot papildu samaksu no Pasūtītāja, ja Būvdarbu izpildes laikā tiek atklātas aritmētiskas kļūdas Būvuzņēmēja tāmēs, vai tiek konstatēts, ka Būvuzņēmējs nav piedāvājis cenu par visu nepieciešamo Būvdarbu apjomu, kas ir nepieciešams Līguma izpildei. 
3.12. Būvuzņēmējs nav tiesīgs pieprasīt Līgumcenas izmaiņas un/vai Būvdarbu izpildes termiņa pagarinājumu sakarā ar nepieciešamajiem papildu darbiem, ja šādi papildu darbi ir radušies Būvuzņēmēja Līguma saistību neizpildes vai nepienācīgas izpildes rezultātā kā tās tiešās vai netiešās sekas un/vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot vai izpildot šo Līgumu. Būvuzņēmējs nav tiesīgs pieprasīt Būvdarbu izpildes termiņa, t.sk. kādu starptermiņu pagarinājumu, ja šāds prasījums radies Būvuzņēmēja Līguma saistību neizpildes vai nepienācīgas izpildes rezultātā kā tās tiešās vai netiešās sekas, piemēram, novēloti iesniegts izmaiņu akts un tajā norādīto būvdarbu apjomu izmaksas, to tāmes, ar tiem saistītie dokumenti u.tml., un/vai arī tādu iemeslu dēļ, ja kādi no būvdarbu apjomiem, kas rodas būvdarbu apjomu izmaiņu rezultātā, ir veicami vienlaikus (paralēli) ar pārējiem būvdarbu apjomiem, kurus neskar izmaiņas. 
3.13. Ja Būvuzņēmējs izpilda tādus darbus, kuri nav ietverti Līguma dokumentācijā vai, ja paredzēto Būvdarbu izpildes gaitā Būvuzņēmējs ir patvaļīgi atkāpies no Līguma noteikumiem, ko Pasūtītājs nav iepriekš apstiprinājis, tad Būvuzņēmējs par šiem darbiem atlīdzību nesaņem.
3.14. Tādi Būvdarbi, kuru izmaksas nav ietvertas Finanšu piedāvājumā, bet kuras Būvuzņēmējs kā pieredzējis un kvalificēts uzņēmējs varēja iepriekš paredzēt, tiek veikti uz Būvuzņēmēja rēķina.
3.15. Ja pēc Līguma noslēgšanas tiek veikti papildu un/vai neparedzēti darbi, (t.sk. Tehniskās specifikācijas un/vai Būvniecības ieceres dokumentācijas izmaiņu gadījumā), stājas spēkā Līguma grozījumi, un pēc tam tiek konstatēts, ka Būvuzņēmējs ar nodomu vai aiz neuzmanības ir kļūdījies Būvizstrādājumu un/vai instrumentu, mehānismu u.tml. daudzuma norādīšanā, to cenu un/vai darbaspēka izmaksu aprēķinos (t.i., nav ievērtēts viss nepieciešamais) šajā punktā minētajos gadījumos, tad pēc Līguma grozījumu stāšanās spēkā  atbildību par zaudējumiem, izmaksām, kas radušies jekurai no Pusēm, šī punkta iestāšanās gadījumā, uzņemas Būvuzņēmējs. 
3.16. Ja Līguma spēkā esamības laikā Pasūtītājam ir prasījums pret Būvuzņēmēju par kādas naudas summas samaksu (tai skaitā prasījumi par zaudējumu atlīdzību, līgumsodiem, tostarp arī izdevumu, kas saistīti ar trešo personu piesaistīšanu Būvdarbu izpildē un/vai trūkumu novēršanā šajā Līgumā paredzētajos gadījumos u.tml.), Pasūtītājs ir tiesīgs šādas naudas summas vienpusēji ieturēt no Līguma 3.2.1 un/vai 3.2.2. punktā noteiktiem maksājumiem, par to rakstveidā paziņojot Būvuzņēmējam, šādā paziņojumā norādot ieturamās summas apmēru un tiesisko pamatu, kā arī segt no Līguma saistību nodrošinājuma vai Garantijas laika nodrošinājuma, cik tālu tas iespējams.
3.17. Būvuzņēmējam ir pienākums nodrošināt laicīgu samaksas veikšanu visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Būvdarbu pabeigšanas un Apakšuzņēmēja rēķina saņemšanas par attiecīgo Būvdarbu veikšanu. Būvuzņēmējam ir pienākums līgumos ar Apakšuzņēmējiem iekļaut noteikumus izpildīto Būvdarbu pieņemšanai, kas atbilst Ministru kabineta 2022. gada 5. jūlija noteikumu “Noteikumi par publisko būvdarbu līgumos obligāti ietveramajiem noteikumiem un to saturu” 5.,6., 9., 10. un 14. punktā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar Apakšuzņēmēju noslēgtā būvdarbu līguma atbilstību šā punkta prasībām. 

4. BŪVDARBU IZPILDES TERMIŅŠ
4.1. Līguma izpildes kopējais termiņš ir 7 (septiņi) mēneši no Līguma noslēgšanas dienas  līdz Būvdarbu pabeigšanai, t.i., Cēsu novada būvvaldes atzīmei BIS par Būvdarbu pabeigšanu. Ja termiņa pēdējā diena iekrīt sestdienā, svētdienā vai likumā noteiktā svētku dienā, par termiņa pēdējo dienu skaitāma pēdējā darba diena šajā termiņā.
4.2. Būvdarbi var tikt uzsākti tikai ar nosacījumu, ka ir izpildīts Līguma 4.4. punkts un Objekts nodots Būvuzņēmējam. 
4.3. Būvuzņēmējam ne vēlāk kā 5 (piecu) darba dienu laikā pēc Līguma noslēgšanas jāiesniedz Pasūtītājam Darbu veikšanas projekts (DVP) saskaņā ar spēkā esošajiem normatīvajiem aktiem, kurš ir rakstveidā saskaņots ar Pasūtītāju, Būvuzraugu un Autoruzraugu,  t.sk. darba aizsardzības plāns, kā arī visa nepieciešamā dokumentācija, kas nepieciešama, lai izdarītu atzīmi BIS par Būvdarbu uzsākšanas nosacījumu izpildi.
4.4. Pasūtītājs 5 (piecu) darba dienu laikā pēc atzīmes BIS par Būvdarbu uzsākšanas nosacījumu (BUN) izpildi nodod Būvuzņēmēja rīcībā Objektu, ja Būvuzņēmējs ir izpildījis Līguma 4.3. punkta nosacījumus. Nodošanas laikā Pasūtītājs fiksē faktisko Objekta stāvokli dabā. Objekta nodošana tiek noformēta ar atsevišķu Objekta nodošanas- pieņemšanas aktu (papīra formā vai elektroniski BIS).  Būvuzņēmējam ir pienākums ne vēlāk kā 2 (divu) kalendāro dienu laikā parakstīt Objekta nodošanas-pieņemšanas aktu  pēc Pasūtītāja  paziņojuma saņemšanas.  Lai izvairītos no vēlākām domstarpībām, Puses ar šo apliecina, ka Objekta nodošanas brīdis Būvuzņēmējam nekādā veidā neietekmē Darbu izpildes kalendārajā grafikā noteiktos termiņus Būvdarbu izpildei un Līguma izpildes termiņu, un Būvuzņēmējs nav tiesīgs prasīt ar to saistītu Būvdarbu izpildes termiņa pagarinājumu, izņemot gadījumu, ja Pasūtītājs bez būtiska iemesla izvairās nodot Objekta vietu Būvuzņēmējam atbilstoši šī Līguma punkta noteikumiem.  Gadījumā, ja Būvuzņēmējs savlaicīgi neparaksta Objekta nodošanas- pieņemšanas aktu un/vai kavē Līguma 4.3. punktā noteikto pienākumu izpildi, tas nekādā veidā neietekmē Darbu izpildes kalendārajā grafikā noteiktos termiņus Būvdarbu izpildei un Būvuzņēmējs nav tiesīgs prasīt ar to saistītu Būvdarbu izpildes termiņa/starptermiņu pagarinājumu.
4.5. Pasūtītājs ir tiesīgs piešķirt Būvuzņēmējam Būvdarbu izpildes termiņa pagarinājumu atbilstoši Būvdarbu kavējošo apstākļu ilgumam vai laikam, kas nepieciešams papildu Būvdarbu veikšanai, ja: 
4.5.1. Kompetenta valsts vai pašvaldības institūcija, Pasūtītājs vai Būvuzraugs ir kavējis vai apturējis Būvdarbu veikšanu no Būvuzņēmēja neatkarīgu iemeslu dēļ. 
4.5.2. Būvdarbu izpilde ir kavēta trešo personu rīcības dēļ (nav attiecināms uz Apakšuzņēmēju radīto kavējumu), ko Būvuzņēmējs un Pasūtītājs nevarēja paredzēt.
4.5.2.1. Pasūtītājs izvērtē iesniegtos pierādījumus (ja tādus ir pieprasījis) vai faktisko situāciju, kas pierāda trešo personu darbību/bezdarbību, kuras rezultātā Būvuzņēmējs nav varējis laicīgi veikt Būvdarbus atbilstoši Līgumam un pieņem lēmumu piekrist vai nepiekrist Būvdarbu izpildes laika pagarinājumam būtisku iemeslu dēļ (piemēram, kavējumu veicinājis pats Būvuzņēmējs vai tā speciālisti un/vai neprofesionāli plānojis Būvdarbu izpildi, piegādes u.tml.). 
4.5.3. Būvdarba veikšanu ir kavējuši no statistiski vidējiem būtiski atšķirīgi nelabvēlīgi klimatiskie laika apstākļi. 
4.5.3.1. Pasūtītājs izvērtē iesniegtos pierādījumus, kas apliecina būtiski atšķirīgu nelabvēlīgo apstākļu esamību, vai arī izvērtē konkrēto faktisko situāciju (vai Būvuzņēmējs, kā attiecīgās jomas profesionālis ir savlaicīgi izplānojis veicamo darbu secību,   ievērojis Līgumam pievienoto Darbu izpildes kalendāro grafiku vai tā grozījumus un Puses to abpusēji ir parakstījušas,   kā arī ņemot vērā citus Līguma nosacījumus par Līguma grozījumu ierosināšanu un to pamatojuma izskatīšanas kārtību) un pieņem lēmumu piekrist vai nepiekrist  pagarināt Būvdarbu izpildes termiņu.   Ja Pasūtītājs piekrīt pagarināt Būvdarbu izpildes termiņu, tad tas tiek noteikts proporcionāli būtiski atšķirīgu nelabvēlīgu klimatisko laika apstākļu ilgumam.
4.5.4. Būvdarbu veikšanas procesā ir radušās izmaiņas, kuru rezultātā ir radušies papildu darbi, kas izpildāmi Līguma ietvaros un veicamie papildu darbi ietekmē kopējo Līgumā noteikto Būvdarbu izpildes termiņu, un šo darbu neesamība kavē Būvdarbu pabeigšanu un Objekta nodošanu un pieņemšanu no Cēsu novada būvvaldes puses.
4.5.5. Līguma izpildes termiņa pagarināšana ir nepieciešama, lai nodrošinātu citu Pasūtītāja investīciju projektu realizāciju. 
4.6. Ja Būvuzņēmēja ieskatā ir iestājies kāds no šajā Līgumā paredzētajiem apstākļiem, kas dod tiesības Būvuzņēmējam saņemt Būvdarbu izpildes termiņa pagarinājumu, Būvuzņēmēja pienākums ir ne vēlāk kā 10 (desmit) darba dienu laikā no attiecīgā apstākļa iestāšanās brīža rakstveidā vērsties pie Pasūtītāja ar lūgumu par termiņa pagarināšanu, savā rakstveida lūgumā detalizēti norādot apstākļus, kas Būvuzņēmēja ieskatā dod tam tiesības uz termiņa pagarinājumu, šo apstākļu ietekmi uz Būvdarbu izpildi un termiņiem un nepieciešamo termiņa pagarinājumu, kā arī pasākumus, ja vien tas iespējams un attiecināms, ko Būvuzņēmējs veiks, lai maksimāli mazinātu šo apstākļu ietekmi uz sākotnēji noteiktajiem Būvdarbu izpildes termiņiem. Pasūtītāja pienākums katrā konkrētajā gadījumā ir izvērtēt šādu Būvuzņēmēja lūgumu, tajā norādītos apstākļus un to ietekmi uz Būvdarbu izpildi, un ne vēlāk kā 10 (desmit) darba dienu laikā, ja tas iespējams, no Būvuzņēmēja lūguma saņemšanas sniegt tam rakstveida atbildi un/vai noslēgt Līguma grozījumus. Piešķirot Būvdarbu izpildes termiņa pagarinājumu, Pasūtītājs ir tiesīgs to noteikt mazāku nekā Būvuzņēmējs pieprasījis, pamatojot savu lēmumu par Būvdarbu termiņa samazinājumu. Būvuzņēmējam nav tiesību vēlāk prasīt jebkādu termiņu pagarināšanu, ja Būvuzņēmējs nav šajā punktā noteiktajā kārtībā un termiņā iesniedzis Pasūtītājam atbilstošu rakstveida lūgumu.
4.7. Ja Būvuzņēmējs nokavējis Darbu izpildes kalendārajā grafikā norādīto Būvdarbu izpildes termiņu (t.sk. starptermiņu), Pasūtītājs, neierobežojot savas tiesības, ir tiesīgs vienpusēji piemērot Līgumsodu un/vai izmantot citas šajā Līgumā paredzētās tiesības, kā arī, ja Būvuzņēmējs nenovērš pārkāpumu, tad rakstveidā, brīdinot Būvuzņēmēju 10 (desmit) darba dienas iepriekš, ir tiesīgs pabeigt neizpildītos vai nepienācīgi izpildītos Būvdarbus uz Būvuzņēmēja rēķina tādā veidā, ko Pasūtītājs uzskata par saprātīgu un nepieciešamu Būvdarbu iespējami ātrākai pabeigšanai (t.sk. pieaicinot citu uzņēmēju šādu darbu veikšanai).
4.8. Būvuzņēmējs nav tiesīgs saņemt Būvdarbu izpildes termiņa pagarinājumu, ja: 
4.8.1. tiek veiktas tehniskā risinājuma izmaiņas, bet tās neietekmē iespēju veikt citus darbus Objektā; 
4.8.2. Būvdarbu laikā Objektā Būvuzņēmēja nodarbināto darbinieku vai Apakšuzņēmēju nodarbināto darbinieku skaits nav pietiekams, lai visi Būvdarbi saskaņā ar Līgumu tiktu veikti noteiktajos termiņos, apjomā un kvalitātē; 
4.8.3. tas saistīts ar nekvalitatīvu/nepiemērotu Būvizstrādājumu izmantošanu vai kļūdām Būvdarbu veikšanai izvēlētajā tehnoloģijā, kas prasa veikt papildu darbus; 
4.8.4. Būvdarbu veikšana aizkavēta jebkādu citu iemeslu dēļ, kas attiecināmi uz Būvuzņēmēju. 
4.9. Ar brīdi, kad Objekts nodots Būvuzņēmējam, līdz Būvdarbu pabeigšanai un Cēsu novada būvvaldes atzīmei BIS par būvdarbu pabeigšanu vai Līguma izbeigšanai šajā Līgumā paredzētajos gadījumos,  un Būvdarbu nodošanai Pasūtītājam, Būvuzņēmējs uzņemas risku un ir pilnībā atbildīgs par norisēm un procesiem Objektā, jebkādiem nelaimes gadījumiem un normatīvo aktu pārkāpumiem, zaudējumu nodarīšana trešajām personām, kārtību Būvdarbu izpildes vietā u.tml., kā arī jebkādiem riskiem, tostarp Būvdarbu vai to daļas rezultāta bojāeju vai bojāšanos, Objektā esošo materiālo vērtību sabojāšanu, kas radušies Būvuzņēmēja darbības vai bezdarbības rezultātā.
4.10. Ja Pasūtītājs pamatoti uzskata, ka Būvuzņēmējs neizpildīs Būvdarbus vai to attiecīgo daļu Darbu izpildes kalendārajā grafikā noteikto termiņu (t.sk starptermiņu) ietvaros, Pasūtītājs, papildus citām šajā Līgumā paredzētajām tiesībām, ir tiesīgs dot Būvuzņēmējam saistošu rīkojumu/pieprasījumu paātrināt Būvdarbu izpildi, tostarp nodrošināt papildu resursus un darbaspēku, un Būvuzņēmēja pienākums ir izpildīt šādu Pasūtītāja rīkojumu/pieprasījumu. Lai izvairītos no domstarpībām, Puses ar šo apstiprina, ka Būvuzņēmējam nav tiesību prasīt jebkādu papildu atlīdzību vai kompensāciju par jebkādiem Būvuzņēmēja veiktiem īpašiem vai papildu pasākumiem un darbībām, kas vērstas uz kavējuma novēršanu un atgriešanos pie sākotnēji noteiktajiem Būvdarbu izpildes termiņiem, tai skaitā, darbaspēka izmaksas, piemaksas par virsstundu darbu, nakts darbu, Apakšuzņēmēju piesaiste  u.tml., izņemot gadījumus, ja pie šāda termiņu kavējuma vainojams Pasūtītājs vai nepārvaramas varas apstākļi.

5. BŪVDARBU VEIKŠANAS NOTEIKUMI
5.1. Izpildot Būvdarbus, Būvuzņēmējs ievēro Līguma un tā pielikumu, Būvniecības ieceres dokumentācijas un Latvijas Republikas spēkā esošajos normatīvajos aktos ietvertās prasības.
5.2. Būvuzņēmējs veic Būvdarbus, ievērojot Pasūtītāja un Būvuzrauga norādījumus, ciktāl šādi norādījumi neizmaina Līguma noteikumus, ja vien Līgumā nav tieši paredzēta šāda kārtība, kā arī nepārkāpj normatīvo aktu prasības un/vai noteikumus. 
5.3. Būvuzņēmējs ir atbildīgs par darba aizsardzības, ugunsdrošības un citu noteikumu ievērošanu Būvdarbu veikšanas procesā un Objektā, kā arī visu būvniecības uzraudzības dienestu priekšrakstu/noteikumu/instrukciju ievērošanu. Būvuzņēmējam jāveic apkārtējās vides aizsardzības pasākumus, kas saistīti ar Būvdarbiem Objektā, tāpat jānodrošina Būvdarbu izpildes laikā radušos  atkritumu apsaimniekošanas normatīvo aktu ievērošana.
5.4. [bookmark: _Hlk22550823]Pasūtītājs nenes atbildību par Būvuzņēmēja materiālajām vērtībām, instrumentiem un tehniku Objektā.
5.5. Būvdarbu izpildē izmantojami tikai tie Būvizstrādājumi, kādi ir noteikti Tehniskajā specifikācijā, Būvniecības ieceres dokumentācijā, vai ir iepriekš saskaņoti ar Pasūtītāju, un kas pilnībā atbilst Būvdarbu apjomu sarakstam. Būvuzņēmējs apņemas ievērot Būvizstrādājumu  ražotāja noteiktos standartus un instrukcijas, ciktāl tie nav pretrunā ar Latvijas Republikā spēkā esošajiem normatīvajiem aktiem, kā arī ievērot būvniecības jomu regulējošo normatīvo aktu prasības par Būvizstrādājumiem.
5.6. Veicot Būvdarbus, Būvuzņēmējam jāpielieto Būvdarbu tehnoloģijas, Būvizstrādājumi, kas garantē Latvijas būvnormatīvos un nacionālajos standartos noteiktās, kā arī Pasūtītāja izvirzītās kvalitātes prasības, kā arī jānodrošina kvalitātes kontroli Objektā.
5.7. Būvdarbu veikšanai visu nepieciešamo atļauju (t.sk. transporta kustības ierobežošana, ja nepieciešams u.c.) un nepieciešamo saskaņojumu ar citām atbildīgām institūcijām saņemšanu, kā arī visu nepieciešamo Būvdarbu sagatavošanai un norisei (nožogojums, sabiedriskās drošības nodrošināšana un citi darbi) nodrošina Būvuzņēmējs. 
5.8. Būvdarbu izpildei nepieciešamo pagaidu elektroenerģijas un ūdenstīklu pieslēgumu ierīkošanu, ja attiecināms, nodrošina Būvuzņēmējs, patstāvīgi veicot norēķinus rēķinā norādītajā termiņā par patērēto elektroenerģiju un ūdeni, kas patērēta līdz Būvdarbu pabeigšanai (t.i., Cēsu novada būvvaldes atzīmei Būvniecības informācijas sistēmā). Būvuzņēmējs, ierīkojot Būvdarbiem nepieciešamās palīgtelpas (t.sk. dzīvojamie vagoniņi), sedz visus ar to uzturēšanu saistītos izdevumus, tai skaitā par elektroenerģiju, ūdens apgādi, kanalizāciju un citiem komunālajiem pakalpojumiem  Būvdarbu veikšanas laikā.
5.9. Nav pieļaujama ūdens (arī attīrīta) novadīšana no būvlaukuma pašteces ceļā un nesagatavotās gultnēs. 
5.10. Būvuzņēmējam ir pienākums neielaist būvobjektā un Objekta tiešā tuvumā, kur notiek Būvdarbi, nepiederošas personas, izņemot, ja tās ir saskaņojis Pasūtītājs vai Būvuzņēmējs (neattiecas uz Būvuzņēmēja Apakšuzņēmējiem un Būvizstrādājumu piegādātājiem). 
5.11. Gadījumā, ja Pasūtītājs konstatē nepiederošu personu klātbūtni Būvdarbu izpildes laikā Objektā, Pasūtītājam ir tiesības tos izraidīt. 
5.12. Būvuzņēmējam jānodrošina būvtāfeles izgatavošana un uzstādīšana, ievērojot Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas, iepriekš saskaņojot tās vizuālo noformējumu ar Pasūtītāju.

6. BŪVDARBU NODOŠANA – PIEŅEMŠANA
6.1. Izpildītajiem Būvdarbiem jāatbilst Līguma, Būvniecības ieceres dokumentācijas, normatīvajos aktos noteiktajām prasībām un jābūt izpildītiem kvalitatīvi. 
6.2. Pēc katra nozīmīga konstrukcijas elementa vai segto darbu pabeigšanas, turpmāk – Segtie darbi,  Būvuzņēmējs par to rakstiski – elektroniski paziņo Būvuzraugam, sagatavojot Segto darbu pieņemšanas – nodošanas aktu, un veic to uzrādīšanu un nodošanu Būvuzraugam. Būvuzraugs pēc minētā akta saņemšanas pārbauda izpildīto apjomu un kvalitāti, kā arī Būvdarbu izpildes dokumentāciju un paraksta aktu vai noformē motivētu rakstveida atteikumu Būvdarbus pieņemt.
6.3. Gadījumā, ja Pasūtītājs vai Būvuzraugs ir konstatējis nozīmīga konstrukcijas elementa vai Segto darbu neatbilstību Līguma noteikumiem un Būvniecības ieceres dokumentācijai, kā arī, ja Būvuzņēmējs nav pieaicinājis Pasūtītāju vai Būvuzraugu šādu darbu pārbaudē, visus izdevumus sakarā ar neatbilstības novēršanu un konstrukciju vai Segto darbu atklāšanu un uzrādīšanu Pasūtītājam vai Būvuzraugam sedz Būvuzņēmējs.
6.4. Ikmēneša darbu nodošana – pieņemšana:
6.4.1. Būvuzņēmējs ne vēlāk kā līdz kārtējā mēneša 10. datumam sagatavo un iesniedz Aktu (t.sk. ar Būvuzrauga saskaņojumu) par izpildīto darbu iepriekšējā mēnesī (ar izmantotu “ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos). Pirms iesniedz Aktu Pasūtītājam, Būvuzņēmējs vienlaicīgi ar Akta nosūtīšanu Būvuzraugam saskaņošanai nosūta Akta kopiju arī Pasūtītājam kontroles nodrošināšanai uz Pasūtītāja pārstāvja elektroniskā pasta adresi: liene.krivena@cesunovads.lv.
6.4.2. Pasūtītājs 20 (divdesmit) darba dienu laikā no Akta saņemšanas dienas (Būvuzrauga akceptēts Akts) pārbauda izpildīto Būvdarbu apjomu. Ja Pasūtītājs konstatē, ka Būvdarbu izpilde ir veikta atbilstoši Līgumam, tā pielikumiem, Būvniecības ieceres dokumentācijai, paraksta Aktu.
6.4.3. Ja Pasūtītājs neparaksta Aktu Līguma 6.4.2. punktā norādītajā termiņā vai neiesniedz Būvuzņēmējam Defektu aktu un/vai pretenziju, uzskatāms, ka izpildītos Būvdarbus Pasūtītājs ir pieņēmis šī termiņa pēdējā dienā. 
6.4.4. Ja izpildīto Būvdarbu nodošanas – pieņemšanas procesā tiek konstatēti līdz galam nepadarīti Būvdarbi, Defekti vai atkāpes no Līguma noteikumiem vai Būvniecības ieceres dokumentācijas, Pasūtītājs sastāda Defektu aktu un nosūta to Būvuzņēmējam kopā ar pretenziju, kurā norādīts motivēts atteikumu parakstīt Aktu.
6.4.5. Defektu novēršanu Būvuzņēmējs veic ievērojot Līguma 6.6. punkta nosacījumus.
6.4.6. Atkārtota Būvdarbu nodošana un pieņemšana notiek pēc Defektu novēršanas un Līguma 6.4.2. punktā noteiktā laika atskaite sākas no sākuma pēc atkārtotas Būvdarbu  nodošanas un Akta iesniegšanas Pasūtītājam.
6.4.7. Ja rodas strīds par konstatētajiem atsevišķu Būvdarbu Defektiem, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver kādā no nākamo mēnešu Būvdarbu izpildes Aktiem.
6.4.8. Gadījumā, ja Būvdarbi Objektā attiecīgajā mēnesī netiek veikti Akts un rēķins netiek iesniegts. 
6.4.9. Kontaktpersonu vai speciālistu uzliktā saņemšanas un saskaņojuma atzīme dokumentos šī Līguma izpratnē vēl nenozīmē, ka Būvdarbi un/vai Akts ir pieņemts no Pasūtītāja puses apmaksas veikšanai. 
6.5. Visu Būvdarbu nodošana un pieņemšana:
6.5.1. Aktu par pēdējā mēnesī veiktajiem Būvdarbiem Būvuzņēmējs iesniedz vienlaicīgi ar būvniecības izpilddokumentāciju, tai skaitā iebūvēto Būvizstrādājumu atbilstību apliecinošo dokumentāciju, Segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus un visu citu dokumentāciju, kas saistīta ar Objekta pieņemšanu no Cēsu novada būvvaldes puses, cik tas nepieciešams, kā arī paziņo par Objekta gatavību nodošanai. 
6.5.2. Pasūtītājs iesniegto izpilddokumentāciju un Aktu pār pēdējā mēnesī veiktajiem darbiem izskata ne vēlāk kā 20 (divdesmit) darba dienu laikā pēc saņemšanas, pārbaudot izpildīto Būvdarbu apjomu un kvalitāti un, ja Pasūtītājs konstatē, ka Būvdarbu izpilde ir veikta atbilstoši Līgumam, tā pielikumiem, Būvniecības ieceres dokumentācijai un normatīvajiem aktiem, un iesniegta visa nepieciešamā izpilddokumentācija, paraksta Aktu un organizē Objekta pieņemšanu no Cēsu novada būvvaldes puses.
6.5.3. Ja Būvdarbu pieņemšanas procesā tiek konstatēti nekvalitatīvi vai līdz galam nepadarīti Būvdarbi, Defekti vai neatbilstības Latvijas būvnormatīviem, Līgumam un tā pielikumiem, Būvniecības ieceres dokumentācijai, t.sk. iesniegta nepilnīga dokumentācija, tad tiek sastādīts Defektu akts un Pasūtītājs nosūta to Būvuzņēmējam kopā ar pretenziju. Ja kāda Puse nepiedalās Defektu akta sastādīšanā vai izvairās no tā parakstīšanas, tad Defektu aktu noformē ieinteresētā Puse vienpusēji, piedaloties Būvuzraugam un tas ir saistošs arī otrai Pusei.
6.5.4. Atkārtota Būvdarbu nodošana un pieņemšana notiek pēc Defektu novēršanas un  Līguma 6.5.2. punktā noteiktā laika uzskaite Būvdarbu pieņemšanai sākas no sākuma pēc atkārtota Akta un paziņojuma par Objekta gatavību iesniegšanas Pasūtītājam, kā arī iztrūkstošo dokumentu (ja attiecināms) saņemšanas no Būvuzņēmēja.
6.6. Konstatēto Defektu novēršanas nosacījumi:
6.6.1. Ja par Defektiem ir atbildīgs Būvuzņēmējs, izdevumi par Defektu novēršanu jāsedz Būvuzņēmējam un tas nedod tiesības uz Būvdarbu izpildes termiņa pagarinājumu.
6.6.2. Ja Būvuzņēmējs nepiekrīt Pasūtītāja norādītajiem Defektiem vai iebildumiem par  faktiski izpildīto Būvdarbu apjomiem, viņam par to rakstiski jāpaziņo Pasūtītājam ne vēlāk kā 10 (desmit) darba dienu laikā no Defektu akta un pretenzijas saņemšanas dienas, iesniedzot Atbildīgā būvdarbu vadītāja parakstītus rakstiskus iebildumus par Defektu aktā norādītajām nepilnībām.
6.6.3. Ja Pasūtītājs nepiekrīt Atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem būves konstrukcijās, ja strīdu nevar ilgstoši atrisināt sarunu ceļā, Pasūtītājam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo Būvizstrādājumu un tiem atbilstošās iestrādes tehnoloģijas piemērošanu.
6.6.4. Ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes Akta parakstīšana nav nepieciešama.
6.6.5. Ja Būvuzņēmējs piekrīt Defektu aktā Pasūtītāja norādītajām nepilnībām (nav iesniegti iebildumi Līguma 6.6.2. punktā norādītajā termiņā un kārtībā) vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par termiņu konstatēto Defektu novēršanai, kāds proporcionāli un saprātīgi nepieciešams konkrētu Defektu novēršanai, t.sk. ņemot vērā Defektu novēršanai nepieciešamo darbu apjomu un specifiku, kā arī Būvizstrādājumu piegādes termiņus. Ja Puses nevar vienoties, termiņu Defektu novēršanai nosaka Būvuzraugs. 
6.6.6. Ja Būvuzņēmējs atsakās novērst Defektus uz Būvuzņēmēja rēķina un par to rakstiski ir paziņojis Pasūtītājam un/vai neveic Defektu novēršanu, tad Pasūtītājam ir tiesības pieaicināt citu uzņēmēju Defektu novēršanai un Būvuzņēmējam jāsedz ar to saistītās izmaksas. Defektu novēršanas izmaksas var tikt segtas, veicot ieturējumu no Būvuzņēmējam izmaksājamām summām, par to iepriekš paziņojot Būvuzņēmējam.
6.7. Ja būves ekspertīze apstiprina Pasūtītāja norādītos Defektus, Būvuzņēmējs sedz ar būves ekspertīzi saistītos izdevumus. Ekspertīzi apmaksā Pasūtītājs, ja ekspertīzes atzinums ir pozitīvs (piemēram, ja Būvdarbi veikti atbilstoši Būvniecības ieceres dokumentācijai, izmantojot atbilstošus Būvizstrādājumus, nepārkāpjot normatīvo aktu prasības u.tml. gadījumos).
6.8. Visi papildu izdevumi vai zaudējumi, kas Pasūtītājam rodas par atkārtotu Būvdarbu nodošanu vai Objekta pieņemšanu var tikt ieturēti no Būvuzņēmējam izmaksājamām summām. Atkārtots Būvdarbu nodošanas – pieņemšanas termiņš un/vai Objekta pieņemšanas termiņš no Cēsu novada būvvaldes puses tiek ieskaitīts kopējā Būvdarbu izpildes termiņā un Būvuzņēmējam nav tiesības lūgt Būvdarbu izpildes termiņa pagarinājumu šajā gadījumā, kā arī Pasūtītājam ir tiesības aprēķināt līgumsodu, ja  Būvdarbu izpildes termiņš atkārtotas Būvdarbu nodošanas gadījumā un/vai Objekta pieņemšanas no Cēsu novada būvvaldes puses gadījumā,  pagarina kopējo pielīgto Būvdarbu  izpildes termiņu.
6.9. Visa Līgumā noteikto saistību izpilde  tiek noformēta ar Būvobjekta nodošanas un pieņemšanas aktu, ko Būvuzņēmējs iesniedz atbilstoši Līguma pielikumā Nr. 5 pievienotai paraugformai (norādot akta par objekta pieņemšanu datumu un numuru, atzīmes par būvdarbu pabeigšanu datumu), pēc visu Būvdarbu pabeigšanas un Cēsu novada būvvaldes atzīmes Būvniecības informācijas sistēmā par Būvobjekta pabeigšanu, taču tas nevar ierobežot Pušu no šī Līguma izrietošās citas  tiesības un pienākumus. Būvobjekta nodošanas un pieņemšanas aktam pievieno Būvdarbu izpilddokumentāciju, tai skaitā iebūvēto Būvizstrādājumu atbilstību apliecinošo dokumentāciju, Segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja attiecināms un, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.  Būvuzņēmēja iesniegto Būvobjekta nodošanas un pieņemšanas aktu Pasūtītājs paraksta 10 (desmit) darba dienu laikā pēc tā saņemšanas dienas. 
6.10. Akta un Būvobjekta nodošanas un pieņemšanas akta parakstīšana neatņem Pasūtītājam tiesības Līguma spēkā esības laikā, kā arī Garantijas periodā izteikt pretenzijas par izpildīto Būvdarbu Defektiem, trūkumiem un neatbilstībām, un Būvuzņēmējam ir pienākums novērst Defektu aktā norādītos vai Garantijas laikā pieteiktos Būvdarbu Defektus, trūkumus un neatbilstības par saviem līdzekļiem.
6.11. Ar Objekta pieņemšanas brīdi ekspluatācijā tiek uzskatīts, ka Objekts tiek nodots atpakaļ Pasūtītājam un atsevišķs dokuments par to netiek sastādīts.

7. BŪVSAPULCES
7.1. Būvdarbu organizatoriskie jautājumi tiek izskatīti un risināti būvsapulcē. Papildus tam būvsapulcē izskata paveiktos un atlikušos Būvdarbus un to nepieciešamās izmaiņas. 
7.2. Būvsapulču biežums tiek noteikts, Pusēm vienojoties, bet ne retāk kā 1 (vienu) reizi nedēļā.
7.3. Būvsapulces tiek rīkotas Objektā vai Pasūtītāja telpās, un tajās piedalās Atbildīgais būvdarbu vadītājs, Pasūtītāja pārstāvji, Būvuzraugs, kā arī citas personas pēc Pasūtītāja un Būvuzņēmēja ieskatiem, kuras ir tiesīgas pieņemt lēmumus un atrasties Objektā. Būvsapulces var notikt attālināti tiešsaistes platformās. Būvsapulces tiek protokolētas un protokolus paraksta Pasūtītāja pārstāvis, Būvuzņēmēja pārstāvis, Būvuzraugs, Atbildīgais būvdarbu vadītājs, kā arī citas personas, kuras ir tiesīgas pieņemt lēmumus, pēc Pasūtītāja un Būvuzņēmēja ieskatiem un piedalās būvsapulcē. Ja būvsapulces notiek attālināti tiešsaistes platformās, būvsapulces protokolu visas piedalījušās personas var parakstīt elektroniski ar drošu elektronisko parakstu. Ja Būvuzņēmēja būvspeciālists nav ieradies uz sanāksmi, taču tā klātbūtne ir bijusi nepieciešama, tas tiek fiksēts sanāksmes protokolā. Līdz nākamajai sanāksmei ieinteresētās personas tiek iepazīstinātas ar sanāksmes protokolu, nosūtot būvsapulces protokolu elektroniski uz e-pastiem visiem būvsapulces dalībniekiem, kas var izteikt rakstveida piezīmes būvsapulces protokolam, par ko nākamajā sanāksmē visi sanāksmes dalībnieki tiek informēti. Ja piezīmes pie protokola netiek saņemtas 2 (divu) darba dienu laikā pēc protokola saņemšanas pa e-pastu, uzskatāms, ka piezīmes nav izteiktas un sanāksmes protokols akceptēts. Pēc būvsapulču protokola parakstīšanas, Būvuzraugs iesniedz vienu oriģināleksemplāru Pasūtītājam papīra formā, ja Pasūtītājs to pieprasa.
7.4. Pusēm ir pienākums nodrošināt savu pārstāvju piedalīšanos būvsapulcē. Ja kādas Puses pārstāvja neierašanās rezultātā rodas Līguma izpildes kavējumi vai traucējumi, par tiem atbildīga tā Puse, kuras pārstāvis nav ieradies uz būvsapulci. 
7.5. Būvsapulču protokolēšanu veic un nodrošina Būvuzraugs. 
7.6. Būvsapulcēs pieņemtie lēmumi, ierosinājumi, priekšlikumi, uzdevumi u.tml. ir saistoši visām iesaistītajām personām, ja tās nav pretrunā ar Līguma nosacījumiem.  
7.7. Būvsapulcēs noteiktie termiņi un prasības ir saistoši Būvuzņēmējam arī tajā gadījumā, ja Būvuzņēmējs nav piedalījies šajās sapulcēs, ar nosacījumu, ka Būvuzņēmējs tika informēts un nav izteicis iebildumus.
7.8. Būvsapulcēs netiek grozīti Līguma būtiskie noteikumus (t.sk. Būvdarbu izpildes termiņš, Līguma summa, garantijas termiņš, norēķinu kārtība), taču tas neizslēdz iespēju izskatīt Būvdarbu apjomu izmaiņas u.tml.

8. BŪVDARBU IZMAIŅAS
8.1. Pasūtītājs drīkst veicamiem Būvdarbiem izmainīt tehniskās prasības, samazināt Būvdarbu apjomu, nosakot, ka Būvdarbus nav jāveic sākotnēji noteiktajā apjomā, kā arī palielināt Būvdarbu apjomu, uzdodot veikt Līgumā sākotnēji neparedzētus  Būvdarbu apjomus,  ar mērķi panākt, lai Būvdarbi tiktu veiksmīgi un kvalitatīvi pabeigti un Objekts pieņemts no Cēsu novada būvvaldes puses. 
8.2. Būvdarbu apjomus, kas sākotnēji tika iekļauti Būvdarbu tāmes sarakstos, Būvniecības ieceres dokumentācijā, Pasūtītājs var palielināt/samazināt, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (piemēram, veicot digitālos izpilduzmērījumus apjomi mainās, nekā sākotnēji tika sarēķināti Būvniecības ieceres dokumentācijā; mainoties faktiskai situācijai dabā, t.sk. ja izmaiņas Būvdarbu apjomos rodas valsts vai pašvaldību institūciju/iestāžu lēmumu rezultātā, citi Pasūtītāja investīciju projekti Objektā u.tml.). 
8.3. Pasūtītājs var uzdot veikt papildu darbus, kas nepieciešami citu Būvdarbu uzsākšanai un/vai pabeigšanai, kā arī Objekta ekspluatācijai.
8.4. Būvuzņēmējs ar Pasūtītāja rakstisku piekrišanu var neveikt Objektā tādus Būvdarbu apjomus, kas ir paredzēti, bet dabā faktiski nav nepieciešami. Šajā gadījumā tiek samazināta Līgumcena par neveicamiem apjomiem, par ko Puses sastāda izmaiņu aktu un noslēdz Līguma grozījumus.  
8.5. Par jebkurām Būvdarbu izmaiņām Būvuzņēmējam ir jāsagatavo Fakta konstatācijas akts  5 (piecu) dienu laikā (vai citā laikā, ja Pasūtītājs nosaka citādi) no dienas, kad konstatēta nepieciešamība veikt izmaiņas, Būvuzņēmējam ir jāsagatavo izmaiņu aktu, kurā tiek uzrādīts pilnvērtīgs un kvalitatīvs Būvdarbu izmaiņu nepieciešamības pamatojums un jāpievieno visi ar to saistītie dokumenti, cik tālu tas nepieciešams. Ja Fakta konstatācijas akts paredz Būvdarbu apjomu palielināšanos vai papildu Būvdarbu apjomu veikšanu, t.sk. Būvdarbu apjomu samazināšanos, aizvietošanu u.tml. un, lai tiktu sagatavoti Līguma grozījumi, Būvuzņēmējs Pasūtītāja noteiktajā termiņā iesniedz Izmaiņu aktu, kurā norāda nepieciešamos Būvdarbu apjomus un izvērstas vienības cenu izmaksas, kā arī Pasūtītāja noteiktajā termiņā un kārtībā iesniedz konsolidētās tāmes, (t.sk. konsolidēto kopsavilkuma aprēķinu un konsolidēto koptāmi, ja tādi ir). Fakta konstatācijas aktu un Izmaiņu aktu Puses ir tiesīgas apvienot vienā dokumentā, taču tam jāsatur šajā punktā norādītais un Pasūtītāja prasības. 
8.6. Pasūtītājs Izmaiņu aktu un citu Līguma 8.5. punktā minēto dokumentus izskata 10 (desmit) darba dienu laikā pēc to saņemšanas un tiesīgs tos nesaskaņot, ja tie satur trūkumus un ir nekvalitatīvi. Būvuzņēmējam jānovērš Pasūtītāja norādītie trūkumi Pasūtītāja norādītajā termiņā un kārtībā. Gadījumā, ja Būvuzņēmējs iesniedz nekvalitatīvus, nepilnīgus Līguma 8.5. punktā norādītos dokumentus, t.sk. ja Būvuzņēmējs ir pieļāvis neattaisnojamu vilcināšanos un kavējumu, Būvuzņēmējam nav tiesības uz   Būvdarbu izpildes termiņa un Kalendārajā grafikā norādīto starptermiņu pagarināšanu. 
8.7. Fakta konstatācijas aktu un Izmaiņu aktu paraksta Pasūtītājs, Atbildīgais būvdarbu vadītājs un Būvuzraugs. 
8.8. Izmaiņu akta objektivitātes izvērtēšanai Pasūtītājs var pieaicināt neatkarīgu ekspertu, sedzot ekspertīzes izdevumus. Ja Būvuzņēmējs ar nodomu vai neuzmanības dēļ ir kļūdījies Būvdarbu, Būvizstrādājumu, cenu vai darbaspēka izmaksu aprēķinos, šādus papildu Būvdarbu izdevumus apmaksā Būvuzņēmējs, atmaksājot arī izdevumus par ekspertīzi.
8.9. Ja objektīvu apstākļu dēļ Būvdarbu izpildes laikā Būvniecības ieceres dokumentācijā tiek veikti grozījumi vai Pasūtītājs ir uzdevis Būvuzņēmējam Būvniecības ieceres dokumentācijā sākotnēji neparedzētu Būvdarbu apjomu izpildi (t.sk., mainoties Būvizstrādājumu iestrādes tehnoloģijai, Būvizstrādājumu nomaiņas rezultātā, tehniskās specifikācijas izmaiņu gadījumā, u.tml.), kā dēļ mainās veicamo Būvdarbu apjoms, Pasūtītājs, ievērojot Publisko iepirkumu likuma nosacījumus, var pagarināt Būvdarbu izpildes termiņu, un/vai var piešķirt papildu finansējumu tādā apmērā, kāds tehniski un tehnoloģiski ir nepieciešams Būvdarbu kvalitatīvai un savlaicīgai izpildei.
8.10. Gadījumā, ja Būvuzņēmējs ir izmantojis Būvizstrādājumus bez sertifikāta, vai izmantojis ekvivalentus Būvizstrādājumu, bet tos nav saskaņojis ar Pasūtītāju un Būvuzraugu, tad Pasūtītājam ir tiesības neapmaksāt šo atsevišķo Būvdarbu un/vai Būvizstrādājumu izpildi/iegādi. 
8.11. Visas tehniskās izmaiņas Būvniecības ieceres dokumentācijā, pirms to realizācijas, Būvuzņēmējs saskaņo ar Būvuzraugu un Pasūtītāju. 

9. PASŪTĪTĀJA PIENĀKUMI UN TIESĪBAS
9.1. Pasūtītājs apņemas:
9.1.1. nodot Būvuzņēmējam Objektu Līgumā noteiktajā kārtībā; 
9.1.2. pieņemt no Būvuzņēmēja izpildītos Būvdarbus Līgumā noteiktajā kārtībā;
9.1.3. veikt norēķinus par Būvdarbiem saskaņā ar Līguma noteikumiem;
9.1.4. savlaicīgi informēt Būvuzņēmēju par iemesliem, kas, iespējams, var ietekmēt Būvdarbu veikšanu; 
9.1.5. nodrošināt Būvdarbu būvuzraudzību.
9.2. Pasūtītājam ir tiesības:
9.2.1. apstiprināt vai noraidīt Būvuzņēmēja iesniegtos priekšlikumus par Būvdarbu izpildes termiņa grozījumiem, atsevišķu Būvdarbu izpildes summu, nemainot kopējo Līgumcenu, vai kopējās Līgumcenas izmaiņām;
9.2.2. neizmaksāt atlīdzību par zaudējumiem un/vai Būvdarbu apjoma izmaiņām, kļūdu novēršanu, ja Būvuzņēmējs par to saņēmis kompensāciju no apdrošināšanas kompānijas  saskaņā ar spēkā esošo apdrošināšanas līgumu;
9.2.3. vienpusēji aprēķināt un ieturēt līgumsodu, zaudējumus, vēršot savu prasījumu pret Būvuzņēmēju un ieturēt aprēķināto līgumsodu, zaudējumus no tam izmaksājamām summām, atbilstoši Līgumā noteiktajai kārtībai, par to informējot Būvuzņēmēju;
9.2.4. neveikt apmaksu par izpildītiem Būvdarbiem, ja Pasūtītājs vai būvniecības kontrolējoša institūcija, vai kompetenta amatpersona, konstatē Būvdarbu neatbilstošu kvalitāti vai būtisku atkāpi no tiesību normām, līdz šo trūkumu, neatbilstību novēršanai par Būvuzņēmēja līdzekļiem Līgumā norādītajā kārtībā;
9.2.5. prasīt no Būvuzņēmēja papildu darbu veikšanu, iepriekš vienojoties par papildu darbu apjomu, cenu un samaksas kārtību, kā arī ievērojot Publisko iepirkumu likumu;
9.2.6. gadījumā, ja Būvuzņēmējs nespēj Būvdarbus veikt Līgumā noteiktajā termiņā vai arī kavē Būvdarbu izpildes termiņu/starptermiņu vairāk kā par 20 (divdesmit) dienām, tad Pasūtītājs ir tiesīgs pieprasīt papildu darbaspēka piesaistīšanu šiem darbiem, vai arī konkrētos darbus nodot citiem uzņēmējiem. Būvuzņēmējs sedz Pasūtītājam radītos tiešos zaudējumus saistībā ar jauna uzņēmēja piesaistīšanu, t.sk., Būvdarbu izpildes termiņa nokavējumu, atbilstoši Pasūtītāja iesniegtajam aprēķinam, kā arī tas var tikt ieturēts no Būvuzņēmējam izmaksājamām summām; 
9.2.7. ar iepriekšējo rakstisku paziņojumu Būvuzņēmējam, jebkurā brīdī pēc saviem ieskatiem argumentējot, apturēt Būvdarbu veikšanu, kā arī nekavējoties vienpusēji apturēt Būvdarbus, ja Būvuzņēmējs pārkāpj normatīvo aktu prasības, vai neievēro Līguma noteikumus; 
9.2.8. veikt Būvuzņēmēja darbības kvalitātes, vides, personāla veselības aizsardzības un darba drošības auditus Būvuzņēmēja klātbūtnē un Būvuzņēmējam jānodrošina Pasūtītājs ar jebkuru pieprasīto dokumentu saistībā ar to; 
9.2.9. ierosināt veikt Būvuzņēmēja veikto Būvdarbu atbilstības ekspertīzi. Šajā gadījumā tiek izveidota neatkarīga sertificētu ekspertu/speciālistu komisija 3 (trīs) cilvēku sastāvā, ja Puses nevienojas savādāk par komisijas sastāvu, vienu ekspertu/speciālistu pieaicina – Pasūtītājs, otru – Būvuzņēmējs, bet trešo – abi pieaicinātie eksperti/speciālisti. Ekspertīzi apmaksā Pasūtītājs, ja ekspertīzes atzinums ir negatīvs (piemēram, ja Būvdarbi veikti neatbilstoši Būvniecības ieceres dokumentācijai, izmantojot neatbilstošus būvizstrādājumus,  pārkāpjot normatīvo aktu prasības u.tml. gadījumos), Būvuzņēmējs atmaksā izdevumus par ekspertīzi. 
9.3. Pasūtītājam ir tiesības, tai skaitā, bet ne tikai, izmantot Līguma 13.3. punktā minētās kredītiestādes vai apdrošināšanas sabiedrības garantijas (polises) tādu Būvuzņēmēja  finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību. 
9.4. Ja Līgums tiek izbeigts Būvuzņēmēja vainas dēļ, Pasūtītājam ir tiesības realizēt Līguma 13.3. punktā minēto garantiju/nodrošinājumu Līgumā noteikto Būvuzņēmēja finansiālo saistību segšanai, kā arī ieturējuma procenti (atskaitījumi par Garantijas laika garantijas nodrošinājumu) netiek izmaksāti.
9.5. Ja Būvuzraugs konstatē nekvalitatīvu Būvdarbu izpildi un/vai Būvuzraugam ir radušās pamatotas šaubas par iebūvēto Būvizstrādājumu  un/vai izpildīto Būvdarbu atbilstību Līguma noteikumiem, Pasūtītājam ir tiesības dot norādījumu Būvuzņēmējam veikt pārbaudi, lai pārliecinātos, ka kādam no Būvuzņēmēja veiktajiem Būvdarbiem nav Defekti. Pasūtītājs arī ir tiesīgs pieprasīt Būvuzņēmējam izpildīto Būvdarbu, iebūvēto Būvizstrādājumu atsegšanu. Gadījumā, ja pārbaudes laikā tiek konstatēts, ka Būvuzņēmēja veiktie Būvdarbi/ iestrādātie Būvizstrādājumi neatbilst normatīvo aktu un/vai Līguma noteikumiem, Būvuzņēmējam jāapmaksā pati pārbaude un maksājumi par jebkādu izdarīto paraugu ņemšanu un testēšanu, atsegšanas un konstatēto Defektu un/vai trūkumu novēršanas izmaksas un novērš konstatētos Līguma pārkāpumus. Ja nav atklāti nekādi Defekti, Pasūtītājam ir jāapmaksā pati pārbaude un maksājumi par jebkādiem izdarītajiem paraugiem.
9.6. Pasūtītājam ir citas tiesības un pienākumi, kas izriet no Līguma un Latvijas Republikā spēkā esošajiem normatīvajiem aktiem.
9.7. Ja pēc Būvdarbu pabeigšanas Pasūtītājs konstatē Objekta teritoriju nesakoptu atbilstoši Līguma 10.31. punktam, Pasūtītājs ir tiesīgs Objekta teritoriju sakārtot par Būvuzņēmējam līdzekļiem. Tāpat Pasūtītājam ir tiesības atstātās Būvuzņēmēja mantas uzskatīt par pamestām un rīkoties pēc saviem ieskatiem.

10. BŪVUZŅĒMĒJA PIENĀKUMI UN TIESĪBAS
10.1. Būvuzņēmējam ir pienākums izpildīt Būvdarbus atbilstoši Līgumam, tā pielikumu nosacījumiem un Latvijas Republikā spēkā esošos normatīvos aktu prasībām.
10.2. Būvuzņēmējam ir pienākums nepieciešamības gadījumā nodrošināt savu materiālo vērtību un instrumentu apsardzi un tas uzņemas pilnu materiālo atbildību par Objektā un tam pieguļošajā teritorijā, savām esošajām materiālajām vērtībām līdz Cēsu novada būvvaldes atzīmei BIS par būvdarbu pabeigšanu.
10.3. Būvuzņēmējam ir pienākums nodrošināt Atbildīgā būvdarbu vadītāja klātbūtni un Būvdarbu vadīšanu Objektā.
10.4. Būvuzņēmējam ir pienākums Atbildīgā būvdarbu vadītāja prombūtnes gadījumā, kas ir vairāk nekā 2 (divas) nedēļas, vai citos būtiskos prombūtnes gadījumos nozīmēt citu līdzvērtīgu speciālistu, kurš atbilst Konkursa dokumentācijas kvalifikācijas prasībām, kas pildīs Atbildīgā būvdarba vadītāja pienākumus un regulāri atradīsies Objektā, Līgumā noteiktajā kārtībā. 
10.5. Būvuzņēmējam ir pienākums pēc Būvuzrauga vai Pasūtītāja pieprasījuma sniegt detalizētu informāciju par Būvdarbu sagatavošanās/izpildes posmiem un izvēlētajām metodēm Būvdarbu izpildē. 
10.6. Būvuzņēmējam ir pienākums par jebkuriem apstākļiem, kas var tieši vai netieši aizkavēt, traucēt vai tml. ietekmēt Līguma izpildi, ne vēlāk kā 2 (divu) darba dienu laikā no apstākļu atklāšanas, rakstveidā par to brīdināt Pasūtītāju. 
10.7. Būvuzņēmējam ir pienākums saņemt atļaujas un saskaņojumus, kas nepieciešami Būvdarbu veikšanai. 
10.8. Būvuzņēmējam ir pienākums par jebkuriem esošiem un/vai nākotnē paredzamiem tehniska rakstura un cita veida Defektiem, kuri varētu atklāties Būvuzņēmēja veiktajos Būvdarbos Objektā kopumā, ne vēlāk kā 2 (divu) darba dienu laikā no apstākļu atklāšanas rakstveidā brīdināt Pasūtītāju.
10.9. Būvuzņēmēja pienākums ir nekavējoties informēt Pasūtītāju par nelaimes gadījumiem Objektā vai Objektam piegulošajā teritorijā Būvuzņēmēja darbības/bezdarbības rezultātā un nodarīto kaitējumu. 
10.10. Būvuzņēmējam ir pienākums nodrošināt Būvdarbu izpildi tā, lai aizsargātu un nebojātu vai neiznīcinātu Objektā un tā tiešā tuvumā esošās materiālās un kultūrvēsturiskās vērtības (ja tādas ir).
10.11. Būvuzņēmējam ir pienākums ievērot visus Pasūtītāja pārstāvju, Būvuzrauga un autoruzrauga iebildumus un aizrādījumus un novērst šo personu norādītos Defektus/trūkumus abpusēji saskaņotā termiņā, kāds proporcionāli un saprātīgi nepieciešams konkrētu Defektu/trūkumu novēršanai, ja šie Defekti vai trūkumi, iebildumi un aizrādījumi ir pamatoti un tie nav pretrunā ar Līgumu, Būvniecības ieceres dokumentāciju un normatīvajiem aktiem vai, ja nav iespējams vienoties, tad Būvuzrauga noteiktā termiņā.
10.12. Būvuzņēmējam ir pienākums novērst Pasūtītāja norādītās kļūdas, nepilnības un neatbilstības iesniegtajos dokumentos un/vai iesniegt iztrūkstošos dokumentus Līguma izpildes nodrošināšanai, Pasūtītāja noteiktajā termiņā.
10.13. Būvuzņēmējam ir pienākums nodrošināt savu un būvspeciālistu profesionālās civiltiesiskās atbildības apdrošināšanu, ja to paredz normatīvie akti.
10.14. Būvdarbu izpildes laikā Būvuzņēmējs uz sava rēķina veic jebkurus saprātīgi paredzamos sezonas rakstura darbus un novērš dabas stihiju radītās sekas Objektā, lai nodrošinātu Būvdarbu izpildes kvalitāti un termiņus, atbilstoši Latvijas Būvnormatīviem un Līguma nosacījumiem. 
10.15. Būvuzņēmējam ir pienākums nodrošināt, ka visa dokumentācija, kas attiecas uz Objektu un Būvdarbu izpildi, un kuru uzrādīšanu var prasīt attiecīgās valsts un pašvaldību amatpersonas, atrodas Objektā un/vai elektroniski BIS sistēmā.
10.16. Būvuzņēmējam Līguma izpildes laikā ir sekojošas tiesības: 
10.16.1. saņemt samaksu par Līguma noteikumiem atbilstošu kvalitatīvu Būvdarbu izpildi; 
10.16.2. citas Līgumā un Latvijas Republikas normatīvajos aktos noteiktās tiesības.
10.17. Būvuzņēmējs nodrošina Atbildīgā  būvdarbu vadītāja atrašanos Objektā ne mazāk kā 4 (četras) stundas (neskaitot būvsapulces), katru dienu Būvdarbu veikšanas laikā un izpildāmo Būvdarbu organizēšanu no minēto personu puses.
10.18. Ja Būvdarbu izpildes laikā Pasūtītāja konstatē, ka Būvdarbi nenotiek atbilstoši apstiprinātajam Darbu izpildes kalendārajam grafikam, Būvuzņēmējam 3 (trīs) darba dienu laikā, ja Pasūtītājs nenosaka citu termiņu, ir rakstveidā jāiesniedz Pasūtītājam paskaidrojums par Darbu izpildes kalendārā grafika neievērošanas iemesliem. Atbilstoši Pasūtītāja norādījumiem Būvuzņēmējam ir jāsagatavo grozījumi apstiprinātā Darbu izpildes kalendārajā grafikā, lai varētu ievērot pielīgto Būvdarbu izpildes termiņu. 
10.19. Būvuzņēmējam ir pienākums, nodrošināt, ka Līguma izpildē piedalās būvspeciālisti, kam ir atbilstoši, spēkā esošie sertifikāti / licences / atļaujas, kas piešķir tiesības piedalīties Līguma izpildē. 
10.20. Būvuzņēmējam ir pienākums  ievērot visus Pasūtītāja iebildumus un aizrādījumus, un novērst visus Pasūtītāja norādītos trūkumus/Defektus noteiktajā laikā, ja šie trūkumi, iebildumi un aizrādījumi ir pamatoti un tie nav pretrunā ar spēkā esošajiem normatīvajiem aktiem, Cēsu novada teritorijas izmantošanas un apbūves noteikumiem, Tehnisko specifikāciju, Konkursa dokumentāciju, Būvniecības ieceres dokumentāciju un šī Līguma noteikumiem. 
10.21. Būvuzņēmējam ir pienākums nekavējoties, bet ne vēlāk kā 15 (piecpadsmit) kalendāro dienu laikā, no brīža, kad Būvuzņēmējs ir konstatējis savu vai tā piesaistītā Apakšuzņēmēja pazīmes, kas varētu novest pie saimnieciskās darbības apturēšanas un/vai maksātnespējas, informēt Pasūtītāju rakstveidā.
10.22. Būvuzņēmējam ir pienākums uzņemties pilnu materiālo atbildību par saviem un citu Apakšuzņēmēju veiktajiem darbiem, to izpildes termiņiem un kvalitāti. Apakšuzņēmēja saistību neizpilde pret Būvuzņēmēju nevar kavēt šajā Līgumā noteiktos Būvdarbu izpildes termiņus.
10.23. Būvuzņēmējam ir pienākums atlīdzināt Pasūtītājam visus zaudējumus, ja tādi radušies Būvdarbu izpildes gaitā vai sakarā ar Līguma  izpildes termiņu nokavējumu vai nekvalitatīvi izpildītiem Būvdarbiem, kā arī pēc Pasūtītāja pieprasījuma maksāt Līgumā noteiktos līgumsodus un atlīdzināt zaudējumus.
10.24. Būvuzņēmējam ir pienākums savlaicīgi pirms Cēsu novada būvvalde veic Objekta pieņemšanu iesniegt Pasūtītājam atbilstoši noformētu izpilddokumentāciju.
10.25. Būvuzņēmējam ir pienākums Līguma izpildes laikā nodrošināt piekļuvi pie blakus esošajiem īpašumiem, ēkām, vajadzības gadījumā iepriekš saskaņojot nepieciešamo sadarbību un piekļuves. 
10.26. [bookmark: _Hlk62824283]Būvuzņēmējam ir pienākums visu ar Objektu saistīto informāciju un dokumentus aizpildīt/ievadīt BIS, atbilstoši normatīvo aktu prasībām un pilnvarojuma apjomam, cik tālu tas neierobežo neuzliek kādas darbības pildīt tieši Pasūtītājam, kā arī ievērot savlaicīgumu un ievērtēt visus riskus kas saistīti ar informācijas pieprasīšanu, ievadīšanu, BIS, ar tiem saistītos termiņus u.tt., lai nekavētu Pasūtītāja saistību izpildi, kas saistīti ar investīciju projekta realizāciju ar citām valsts un pašvaldību institūcijām, gan šī Līguma saistību izpildē,  t.sk., lai nekavētu Cēsu novada būvvaldei pieņemt Objektu.
10.27. Būvuzņēmējam ir pienākums nodrošināt tādu Būvdarbu organizāciju, lai nelabvēlīgu  klimatisko laikapstākļu rezultātā, Objektā neradītu plūdus un jebkādu materiālo vērtību pasliktināšanos, t.sk. arī laikā, kad Objektā netiek veikti Būvdarbi.
10.28. Būvuzņēmējam ir tiesības būvlaukumā izbūvēt Būvdarbu izpildei nepieciešamās pagaidu celtnes un konstrukcijas, piegādāt un uzglabāt Būvizstrādājumus, kas nepieciešamas konkrētajā Objektā.
10.29. Būvdarbu izpildes laikā Būvuzņēmējam ir pienākums nodrošināt satiksmes organizācijas saskaņošanu, pagaidu ceļa zīmju, norobežojošo elementu u.c. Objekta aprīkošanai nepieciešamos tehnisko līdzekļu uzstādīšanu, kā arī satiksmes regulēšanu, atbilstoši Pasūtītāja un/vai konkrētu iestāžu/institūciju noteiktajām prasībām (t.sk. terminētās prasības),  kuru kompetencē ir satiksmes organizēšana, u.tml., visur kur tas nepieciešams, ja attiecināms.
10.30. Būvuzņēmējam jānodrošina, lai Pasūtītāja pārstāvjiem, Būvuzraugam un autoruzraugam būtu brīva un droša pieeja Objektam.
10.31. Būvuzņēmējs Būvdarbu veikšanas laikā nodrošina tīrību Objektā un tā teritorijā (savlaicīga un regulāra būvgružu un citu izlietoto materiālu aizvešana u.c.), atbilstoši spēkā esošajiem normatīvajiem aktiem, un nekavējoši veic visa veida darbības, kas saistītas ar šī Līguma izpildes rezultātā radīto tīrības normu vai noteikumu pārkāpšanas seku novēršanu. Būvdarbu veikšanas laikā, ne vēlāk kā Būvdarbu beigšanas dienā, Būvuzņēmējam par saviem līdzekļiem jāizved no Objekta būvgruži un neizmantotie Būvizstrādājumi, konstrukcijas, kā arī Būvuzņēmējam piederošais inventārs, darbarīks, un jānodod Pasūtītājam Objekts tīrs un sakārtots.
10.32. Būvuzņēmējam jāsagatavo Objekts nodošanai un pieņemšanai ekspluatācijā, saskaņā ar visām prasībām, kuras izvirza būvniecību uzraugošās institūcijas/iestādes, saskaņā ar Latvijas Republikā spēkā esošajiem normatīvajiem aktiem, sagatavojot un nododot Pasūtītājam visu nepieciešamo Objekta izpilddokumentāciju, veicot visus nepieciešamos saskaņojumus, kā arī citas darbības, kas nepieciešami Objekta nodošanai Pasūtītājam un tā pieņemšanai no Cēsu novada būvvaldes puses
10.33. Būvuzņēmējam jāievēro un jāizpilda citi Būvdarbu izpildes noteikumi, kas izriet no Līguma, Būvniecības ieceres dokumentācijas, Tehniskās specifikācijas un Latvijas Republikā spēkā esošajiem normatīvajiem aktiem, kas regulē šādu Būvdarbu veikšanu. 
10.34. Būvuzņēmējam ir pienākums pēc Pasūtītāja pieprasījuma sniegt atskaiti par Būvdarbu gaitu vai informāciju par jautājumiem, kas saistīti ar Būvdarbiem. Atskaite jāiesniedz Pasūtītājam 3 (trīs) darba dienu laikā no pieprasījuma saņemšanas, ja Pasūtītājs nav noteicis citu atskaites vai informācijas iesniegšanas termiņu. 
10.35. Būvuzņēmējam ir pienākums Pasūtītāja noteiktajā termiņā iesniegt visus nepieciešamos dokumentus, kādi nepieciešami un attiecas uz Līguma grozījumu sastādīšanu. 

11. APAKŠUZŅĒMĒJI UN LĪGUMA IZPILDĒ IESAISTĪTĀ PERSONĀLA NOMAIŅA
11.1. Ne vēlāk kā, uzsākot Līguma izpildi, Būvuzņēmējam jāiesniedz Būvdarbos vai pakalpojumu sniegšanā iesaistīto Apakšuzņēmēju (ja tādus plānots iesaistīt) sarakstu (Konkursa nolikuma 2. pielikuma 8. punkta tabula), kurā norāda Apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Apakšuzņēmēju apakšuzņēmējus. Būvuzņēmējam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts Būvdarbu veikšanā vai pakalpojumu sniegšanā. 
11.2. Būvuzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. Būvuzņēmējam ir pienākums saskaņot ar Pasūtītāju papildu personāla iesaistīšanu Līguma izpildē.
11.3. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
11.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
11.4.1. piedāvātais Apakšuzņēmējs neatbilst Konkursa dokumentos Apakšuzņēmējiem izvirzītajām prasībām;
11.4.2. tiek nomainīts Apakšuzņēmējs, uz kura iespējām Konkursā Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Konkursā Būvuzņēmējs atsaucies, apliecinot savu atbilstību Konkursā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem;
11.4.3. piedāvātais Apakšuzņēmējs, kura veicamo Būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem;
11.4.4. Apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
11.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
11.6. Būvuzņēmējs Apakšuzņēmēju/personāla piesaistīšanas vai nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem Apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 11.7. punktā norādītos dokumentus un informāciju.
11.7. Būvuzņēmējam par Apakšuzņēmēju un/vai Būvuzņēmēja piesaistīto personālu jāiesniedz Pasūtītājam sekojoši dokumenti:
11.7.1. iesniegums Apakšuzņēmēju un/vai Būvuzņēmēja personāla nomaiņai vai piesaistīšanai, norādot nododamo darbu veidu un veicamo darbu vai sniedzamo pakalpojumu vērtību/personāla (speciālista) pozīcija Līguma izpildē (ja attiecināms);
11.7.2. Apakšuzņēmēja un/vai Būvuzņēmēja piesaistītā personāla apliecinājums par gatavību veikt konkrētos darbus atbilstoši Līguma priekšmetam. Apakšuzņēmēja apliecinājums jāparaksta Apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja apliecinājumu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt apliecinājumu. Būvuzņēmēja piesaistītā personāla apliecinājumu paraksta pats speciālists; 
11.7.3. Apakšuzņēmēja vai Būvuzņēmēja piesaistītā personāla kvalifikāciju apliecinoši dokumenti saskaņā ar Konkursa dokumentāciju, ja tāda prasība izvirzīta, - attiecas gadījumos, kad Būvuzņēmējs Līguma izpildē vēlas nomainīt Apakšuzņēmēju vai Būvuzņēmēja personālu, uz kura iespējām balstījies savas kvalifikācijas novērtēšanai.
11.8. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Būvuzņēmējam nomainīt Apakšuzņēmēju vai piesaistīt jaunu Apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
11.9. Pasūtītājs pieņem lēmumu atļaut vai atteikt Būvuzņēmēja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
11.10. Grozījumi Līgumam pievienotajā Apakšuzņēmēju/ Būvuzņēmēja personāla sarakstā tiek noformēti, reģistrējot Pasūtītāja saskaņoto Apakšuzņēmēju/ Būvuzņēmēja personāla sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts. Atsevišķi Līguma grozījumi par šīm izmaiņām netiek sagatavoti.
11.11. Apakšuzņēmēja piesaistīšana Līguma izpildē pēc Būvuzņēmēja iniciatīvas, neatbrīvo Būvuzņēmēju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
11.12. Būvuzņēmējs ir atbildīgs par to, lai saskaņā ar šo Līgumu Būvdarbu izpildē iesaistīts Apakšuzņēmējs nepiesaistītu Būvdarbu izpildē citus Apakšuzņēmējus bez Pasūtītāja rakstiskas piekrišanas.
11.13. Pasūtītājs nav atbildīgs par Būvuzņēmēja nokavētiem vai vispār neveiktiem norēķiniem ar tā piesaistītajiem Apakšuzņēmējiem. 

12. BŪVDARBU GARANTIJAS LAIKS
12.1. Būvdarbu un Būvdarbu izpildei izmantojamo Būvizstrādājumu Garantijas perioda termiņš tiek noteikts 5 (pieci) gadi no Būvdarbu pabeigšanas dienas, t.i., Cēsu novada būvvaldes atzīmes BIS par būvdarbu pabeigšanu. 
12.2. Šajā Līguma nodaļā paredzētie Garantijas noteikumi attiecināmi gan uz Būvdarbiem, tostarp, gan izmaiņām, gan jebkādiem Būvdarbu izlabojumiem un papildu darbiem, ko veicis Būvuzņēmējs vai tā pieaicinātas personas, gan Būvdarbu izpildē izmantotajiem risinājumiem, metodēm un Būvizstrādājumiem.
12.3. Visiem Būvdarbu izpildē izmantojamiem Būvizstrādājumiem jāatbilst Latvijas nacionālajā standarta statusā adaptētiem Eiropas Standartiem, Latvijas nacionālajiem standartiem, starptautisko vai reģionālo standartizācijas organizāciju standartiem. 
12.4. Ja Garantijas perioda ietvaros konstatēto Defektu dēļ Pasūtītājam nav bijis iespējams pienācīgi izmantot Būvdarbu izpildes rezultātā izbūvēto Objektu Būvuzņēmēja vainas dēļ, Pasūtītājs ir tiesīgs ar rakstveida paziņojumu Būvuzņēmējam pagarināt Līguma norādīto Garantijas laiku par laika periodu, kādā Objekts nevarēja tikt pienācīgi izmantots. 
12.5. Ja Objekta ekspluatācijas laikā ir atklāti Būvdarbu (t.sk. Būvdarbu izpildē izmantoto Būvizstrādājumu, iekārtu, mehānismu, sistēmu, konstrukciju u.c.) Defekti vai trūkumi, Būvuzņēmējam jānovērš tie uz sava rēķina 10 (desmit) darba dienu laikā pēc Pasūtītāja paziņojuma/uzdevuma/Defektu akta saņemšanas vai citā terminā, ja Pasūtītājs norāda citādi. Darbaspēka un tehnikas resursu noslodze citos Būvuzņēmēja objektos nevar būt par iemeslu Defektu un trūkumu novēršanas termiņa nokavējumam.
12.6. Ja Pasūtītājs Būvdarbu Garantijas laikā konstatē Būvdarbu Defektus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz Defektu akta sastādīšanu. Avārijas vai citos ārkārtējos gadījumos Būvuzņēmējam Objektā jāierodas nekavējoties (t.i., ne ilgāk kā pēc reālā ceļā pavadītā laika, kas nepieciešams, lai ierastos no Būvuzņēmēja juridiskās adreses vietas) pēc Pasūtītāja paziņojuma (rakstiska vai mutiska). Pie Defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā vainīgā Puse. 
12.7. Defektu konstatēšana un Defektu novēršana tiek konstatēta ar aktu, kura sastādīšanā piedalās Pasūtītāja un, ja nepieciešams, Būvuzņēmēja pārstāvji un atbildīgie speciālisti. Ja Būvuzņēmējs ir aicināts, bet neierodas uz Defektu akta sastādīšanu, Pasūtītājs ir tiesīgs sastādīt aktu bez Būvuzņēmēja klātbūtnes un tas ir saistošs arī Būvuzņēmējam. Akts tiek nosūtīts Būvuzņēmējam, un ir uzskatāms, ka Būvuzņēmējs aktu ir saņēmis nākošajā darba dienā pēc tā nosūtīšanas dienas.  
12.8. Pēc Defektu novēršanas tiek sastādīts Defektu novēršanas akts. Par Defektu novēršanu Būvuzņēmējs paziņo Pasūtītājam laiku, kad Pasūtītājam jāierodas Objektā uz Defektu novēršanas akta sastādīšanu. Ja Pasūtītājs/Būvuzņēmējs neierodas uz Defektu akta sastādīšanu, Būvuzņēmējs/Pasūtītājs to sastāda vienpusēji un nosūta otrai pusei. Gadījumā, ja Būvuzņēmējs nepaziņo par Defektu novēršanu, tad Pasūtītājam ir tiesības vienpusēji pēc Defektu novēršanas termiņa beigām sastādīt aktu, kurā norāda ir vai nav novērsti Defekti un kādi Defekti nav novērsti. 
12.8.1. Pasūtītājam ir tiesības neparakstīt Defektu novēršanas aktu, ja Būvdarbu Defekts un/vai tā rezultātā nodarītie bojājumi Objektam pilnībā nav novērsti.  
12.9. Ja Defektu novēršana netiek uzsākta Pasūtītāja norādītajā termiņā vai Būvuzņēmējs Defektus nenovērš 10 (desmit) darba dienu laikā vai citā Pasūtītāja norādītajā termiņā, Pasūtītājam ir tiesības uz Būvuzņēmēja rēķina, Defektu novēršanai pieaicināt trešo personu (citu uzņēmēju), ievērojot Latvijas Republikā spēkā esošajos tiesību aktus par publisko iepirkumu un samaksu veicot, ir tiesīgs vērsties ar prasījumu pret Būvuzņēmēja iesniegto Būvdarbu Garantijas laika nodrošinājumu.
12.10. Pasūtītājs, aprēķinot Defektu un Defektu rezultātā nodarīto bojājumu novēršanas zaudējumus, tajos iekļauj izdevumus par Defektu un Defekta rezultātā nodarīto bojājumu novēršanu, t.sk., Būvizstrādājumi un darbs, Būvdarbu izpildē patērētais ūdens un elektrība, atkritumi, u.c. izmaksas, kas rodas. 
12.11. Būvuzņēmējs ir atbildīgs par Garantijas laikā jaunu vai atkārtotu radušos Defektu novēršanu, t.sk., ja Defekts Objektā radies Būvdarbu izpildē Būvuzņēmēja pieaicināto trešo personu novērsto Defektu nekvalitatīvas veikšanas dēļ un atlīdzību par pieaicināto trešo personu nekvalitatīvi veikto darbu Defektu novēršanas dēļ radītajiem zaudējumiem, Būvuzņēmējs risina civiltiesiskā kārtībā vēršoties pret šo trešo personu, kas nekvalitatīvi veikusi Defektu novēršanu un tādējādi radījusi Būvuzņēmējam zaudējumus, vai, ja nekvalitatīvi novērstais Defekts veicinājis cita Defekta veidošanos.  
12.12. Garantijas laikā konstatēto Defektu novēršanu un Defektu radīto bojājumu novēršanu izpildē Būvuzņēmējs garantē savlaicīgumu un kvalitāti, tajā skaitā Būvdarbu izpildē izmantoto Būvizstrādājumu kvalitāti un piesaistītā personāla kvalifikāciju, drošības noteikumu ievērošanu un Objekta darbības netraucēšanu.
12.13. Domstarpības, kas rodas Būvdarbu un Būvizstrādājumu kvalitātes un to atbilstības Līguma noteikumu novērtēšanā, izšķir būvniecības kontroles iestāde vai pušu pieaicināti licencēti vai sertificēti speciālisti/eksperti.

13. APDROŠINĀŠANA, LĪGUMA  IZPILDES NODROŠINĀJUMS UN GARANTIJAS LAIKA NODROŠINĀJUMS
13.1. Būvuzņēmējs 10 (desmit) darba dienu laikā no Līguma noslēgšanas dienas iesniedz Pasūtītājam Būvuzņēmēja spēkā esošu civiltiesiskās atbildības apdrošināšanas līgumu (polisi) un spēkā esošu būvspeciālistu profesionālās civiltiesiskās atbildības apdrošināšanas līgumu (polisi), kurā ir norādīts konkrētais Objekts un, ka Pasūtītājs ir trešā persona (var aizvietot ierakstus saistību izpildes nodrošinājuma devēja apliecinājumu par Objekta iekļaušanu un to, ka Pasūtītājs ir trešā persona.  Ja noslēgtā apdrošināšanas līguma termiņš tuvojas beigām, bet Būvdarbi vēl turpinās, Būvuzņēmējam ir pienākums ne vēlāk, kā iepriekš iesniegtā civiltiesiskās atbildības apdrošināšanas līguma (polises) un  būvspeciālistu profesionālās civiltiesiskās atbildības apdrošināšanas līguma (polises)  darbības termiņa pēdējā dienā, iesniegt Pasūtītājam jaunu (vai esošā pagarinājumu) Būvuzņēmēja un/vai būvspeciālista apdrošināšanas līgumu (polisi) ar beigu termiņu līdz Būvdarbu beigām, nodrošinot tā nepārtrauktību. Būvuzņēmējs jaunu apdrošināšanas līgumu (polišu) noslēgšanu (vai esošo pagarināšanu) veic par saviem līdzekļiem. Ja Būvuzņēmējs neiesniedz apdrošināšanas līgumu pagarinājumu noteiktajā termiņā, Pasūtītājam ir tiesības vienpusēji aprēķināt Būvuzņēmējam līgumsodu EUR 50 (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas.
13.2. Būvuzņēmējs nav tiesīgs veikt Būvdarbus, ja Līgumā noteiktajā kārtībā un termiņā nav iesniedzis Pasūtītājam civiltiesiskās atbildības apdrošināšanas līgumu (polisi) un spēkā esošu būvspeciālistu profesionālās civiltiesiskās atbildības apdrošināšanas līgumu (polisi). Šāds termiņa kavējums nedod tiesības Būvuzņēmējam lūgt Būvdarbu izpildes termiņa pagarinājumu. 
13.3. Līguma saistību izpildes nodrošināšanai tiek noteikts Līguma  izpildes nodrošinājums 5 (piecu) procentu apmērā no Līguma 3.1.punktā noteiktās Līgumcenas, kas Būvuzņēmējam jānoformē bankas vai apdrošināšanas sabiedrības izsniegtas pirmā pieprasījuma garantijas formā (iepriekš saskaņojot tā tekstu ar Pasūtītāju), un jāiesniedz Pasūtītājam 10 (desmit) dienu laikā pēc Līguma noslēgšanas dienas. Nodrošinājumā ir jābūt norādei, ka tas ir pirmā pieprasījuma, beznosacījuma, neatsaucams, kā arī tajā ir iekļauti nosacījumi, no kuriem ir saprotams, ka Līguma izpildes nodrošinājuma devējs ne vēlāk kā 10 (desmit) darba dienu laikā samaksā Pasūtītājam Līguma izpildes nodrošinājuma summu pēc pirmā Pasūtītāja pieprasījuma. Nodrošinājumam ir jābūt spēkā līdz Objekta pieņemšanai ekspluatācijā (t.i., līdz Cēsu novada būvvaldes atzīmei BIS, ka Būvdarbi pabeigti), papildus pieskaitot 10 (desmit) kalendārās dienas. Ja Būvuzņēmējs neiesniedz šajā punktā minēto nodrošinājumu noteiktajā termiņā, Pasūtītājam ir tiesības vienpusēji aprēķināt Būvuzņēmējam līgumsodu EUR 50 (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas un šāds kavējums nav par pamatu Būvdarbu izpildes termiņa pagarinājumam. Ja Būvdarbu izpildes termiņš pagarinās, tad Būvuzņēmējs attiecīgi pagarina arī Līguma  izpildes nodrošinājuma termiņu tā, lai tas būtu derīgs termiņā par kādu tiek veikti Būvdarbi (t.sk. līdz Cēsu novada būvvaldes atzīmei BIS par būvdarbu pabeigšanu) pieskaitot vēl 10 (desmit) kalendārās dienas un iesniedzot Līguma izpildes nodrošinājuma   pagarinājumu ne vēlāk, kā iepriekš iesniegtā Līguma izpildes nodrošinājuma (apdrošināšanas sabiedrības izsniegtās polises vai bankas garantijas) darbības termiņa pēdējā dienā, (iepriekš saskaņojot tā tekstu ar Pasūtītāju), nodrošinot tā nepārtrauktību. Ja Būvuzņēmējs neiesniedz iepriekš minētā nodrošinājuma pagarinājumu šajā punktā noteiktajā kārtībā, Pasūtītājam ir tiesības vienpusēji aprēķināt Būvuzņēmējam līgumsodu EUR 50 (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas, un šāds kavējums nav par pamatu Būvdarbu izpildes termiņa pagarinājumam. Pie jebkādiem apstākļiem, līdz Būvdarbu pabeigšanai, t.i., Cēsu novada būvvaldes atzīmei BIS par būvdarbu pabeigšanu, Būvuzņēmējam jānodrošina Līguma  izpildes nodrošinājuma spēkā esamība papildus pieskaitot 10 (desmit) kalendārās dienas, nodrošinot tā nepārtrauktību. 
13.4. Pasūtītājam ir tiesības izmantot Līguma 13.3. punktā minētās bankas vai apdrošināšanas sabiedrības izsniegto nodrošinājumu tādu Būvuzņēmēja finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
13.5. Būvdarbu Garantijas laikā atklāto Defektu un trūkumu novēršanas nodrošināšanai tiek noteikts Būvdarbu Garantijas laika nodrošinājums 5 (piecu) procentu apmērā no Līgumcenas, kas Būvuzņēmējam ir jānoformē bankas izdotas Būvdarbu Garantijas laika garantijas formā vai apdrošināšanas sabiedrības izsniegtas garantijas (polises) formā atbilstoši Līguma nosacījumiem un tajā jābūt norādei, ka tas ir pirmā pieprasījuma, beznosacījuma, kurā garantijas devējs norādījis, ka tas ir neatsaucams, kā arī tajā ir iekļauti nosacījumi, no kuriem ir saprotams, ka garantijas devējs ne vēlāk kā 10 (desmit) darba dienu laikā samaksā Pasūtītājam pieprasīto garantijas summu pēc pirmā Pasūtītāja pieprasījuma. Garantijas laika nodrošinājumam jābūt spēkā vismaz 5 (pieci) gadi no Cēsu novada būvvaldes atzīmes BIS par būvdarbu pabeigšanu, pieskaitot vēl 10 (desmit) kalendārās dienas.  
13.6. Garantijas laika nodrošinājumu samazina Garantijas termiņa 25. (divdesmit piektajā) mēnesī uz atlikušo tā daļu, nosakot to 2 (divu) procentu apmērā no Līgumcenas, ja Garantijas termiņa pirmajos 24 (divdesmit četros) mēnešos nav konstatēti Būvdarbu Defekti vai Būvuzņēmējs un Pasūtītājs ir vienojušies par pieteikto Būvdarbu Defektu novēršanas termiņu (t.i., iepriekš konstatēti Defekti ir/tiek novērsti).
13.7. Spēkā esošs Būvdarbu Garantijas laika nodrošinājums ir jāiesniedz Pasūtītājam 10 (desmit) kalendāro dienu laikā pēc Cēsu novada būvvaldes atzīmes BIS par būvdarbu pabeigšanu, pirms tam tā tekstu saskaņojot ar Pasūtītāju. Ja Būvuzņēmējs neiesniedz  spēkā esošu nodrošinājumu noteiktajā termiņā, Pasūtītājam ir tiesības vienpusēji aprēķināt Būvuzņēmējam līgumsodu EUR 50 (piecdesmit euro) par katru nokavēto kalendāro dienu, bet ne vairāk kā 10 (desmit) procentus no Līgumcenas. 
13.8. Ja Būvuzņēmējs ir nokavējis spēkā esoša Garantijas laika nodrošinājuma iesniegšanu, tas neatbrīvo Būvuzņēmēju no pienākuma iesniegt Garantijas laika nodrošinājumu atbilstoši Līguma noteikumiem.
13.9. Šajā Līgumā paredzētie Garantijas laika noteikumi attiecināmi gan uz Būvdarbiem, Būvizstrādājumiem, ierīcēm, mehānismiem, gan izmaiņām, gan jebkādiem Būvdarbu izlabojumiem un papildu darbiem, ko veicis Būvuzņēmējs vai tā pieaicinātas personas.
13.10. Pasūtītājam ir tiesības izmantot Garantijas laika nodrošinājumu tādu Būvuzņēmēja finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma noteikumiem, kas paredz Pasūtītāja tiesības vienpusēji izbeigt Līguma darbību.
13.11. Būvuzņēmējam jānodrošina, ka Līguma izpildes nodrošinājumā un Garantijas laika nodrošinājumā (bankas garantijā vai apdrošināšanas polisē), attiecīgi norādot konkrētajā dokumentā,  ka garantija/polise pakļauta Starptautiskās tirdzniecības kameras Vienotie pieprasījuma garantiju noteikumi (“The ICC Uniform Rules for Demand Guarantees”, ICC Publication No. 758  (2010. gada redakcija, Starptautiskās Tirdzniecības palātas publikācija Nr. 758), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, garantija/polise pakļaujas Latvijas Republikā spēkā esošiem normatīvajiem aktiem, kā arī jānorāda, ka prasības un strīdi, kas saistīti ar garantiju vai polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem. Tāpat, jābūt norādei uz konkrēto Objektu.
13.12. Lai iesniegtu spēkā esošu Līguma saistību izpildes nodrošinājumu un tā pagarinājumu/s, kā arī garantijas laika nodrošinājumu Līgumā noteiktajā termiņā, Būvuzņēmējam ir jānodrošina šo dokumentu savlaicīga sagatavošana un saskaņošana ar Pasūtītāju.

14. STRĪDU RISINĀŠANAS KĀRTĪBA
14.1. Šis Līgums noslēgts, iztulkojams un izpildāms saskaņā ar Latvijas Republikas normatīvo aktu noteikumiem.
14.2. Visas domstarpības un strīdi, kādi izceļas starp Pusēm saistībā ar šo Līgumu, tā interpretāciju, spēkā esamību vai izpildi, risināmi savstarpēju pārrunu ceļā. Ja Puses nespēj strīdu atrisināt savstarpēju pārrunu rezultātā, attiecīgais strīds risināms Latvijas Republikas normatīvos aktos noteiktajā kārtībā tiesā. 
14.3. Pušu strīdi, kas rodas Būvdarbu un Būvizstrādājumu kvalitātes novērtēšanā Būvdarbu veikšanas vai Garantijas termiņa laikā, var tikt risināti, pieaicinot neatkarīgu sertificētu ekspertu/speciālistu vai valsts ekspertīzes institūcijas, un ekspertīzes izdevumus sedz Puse, kura saskaņā ar ekspertīzes slēdzienu ir vainojams. Ja ekspertīze nekonstatē pārkāpumus, ekspertīzes izdevumus sedz Puse, kura ekspertīzi ierosinājusi.

15. PUŠU ATBILDĪBA
15.1. Puses ir savstarpēji atbildīgas par līgumsaistību un normatīvajos aktos noteikto saistību nepildīšanu vai nepienācīgu izpildi.
15.2. Būvuzņēmējs Būvdarbu veikšanas laikā ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Būvdarbu procesā pielietoto Būvizstrādājumu kvalitāti, kā arī par pieaicināto Apakšuzņēmēju darbību. 
15.3. Būvuzņēmējs ir pilnā mērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Būvuzņēmējs nav savlaicīgi un pienācīgā kvalitātē veicis uzdotos Būvdarbus, kā arī pieļāvis trūkumus, Defektus un pārkāpumus. 
15.4. Būvuzņēmējs, saskaņā ar Līguma nosacījumiem, apņemas novērst Defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstveidā noformētajam un Būvuzņēmējam iesniegtajam radušos zaudējumu aprēķinam. 
15.5. Līguma neizpildes vai nepienācīgas izpildes gadījumā radītā atrautā (negūtā peļņa) nevienai no Pusēm nav jāatlīdzina.
15.6. Būvuzņēmējs ir atbildīgs un sedz Pasūtītājam visas radītās papildus izmaksas un zaudējumus, ja ar kompetentas institūcijas lēmumu tiek apturēta Būvdarbu veikšana sakarā ar Būvuzņēmēja pieļautiem šī Līguma un/vai normatīvo aktu noteikumu pārkāpumiem.
15.7. Ja Būvuzņēmējs kavē Līguma 4.1. punktā noteikto termiņu (t.sk. starptermiņus), kā arī Līguma 4.3. un 4.4. punktā noteiktos termiņus, tad Pasūtītājam ir tiesības vienpusēji pieprasīt un iekasēt no Būvuzņēmēja līgumsodu 0,1 (nulle komats viena) procenta apmērā no Līguma 3.1. punktā noteiktās Līgumcenas  par katru nokavēto dienu, bet ne vairāk kā 10 (desmit) procentu  apmērā no Līgumcenas.
15.8. Ja Pasūtītājs Būvuzņēmēja veiktajos Būvdarbos konstatē Defektus, tad Būvuzņēmējam uz sava rēķina jānovērš šie trūkumi tam noteiktajā termiņā, pretējā gadījumā Pasūtītājam ir tiesības vienpusēji pieprasīt un iekasēt no Būvuzņēmēja līgumsodu 0,1 (nulle komats viena) procenta apmērā no Līguma 3.1. punktā noteiktās Līgumcenas par katru nokavēto dienu, bet ne vairāk kā 10 (desmit) procentus  no Līgumcenas.
15.9. Ja Līgumā noteiktajos termiņos un kārtībā Puse nav veikusi maksājumu, tad otrai Pusei ir tiesības aprēķināt un iekasēt līgumsodu 0,1 (nulle komats viena) procenta apmērā no savlaicīgi nesamaksātās summas par katru nokavēto dienu, bet ne vairāk kā 10 (desmit) procentus no nesamaksātās summas. 
15.10. Ja Būvuzņēmējs nepilda Līgumu vai atsakās no tā izpildes un/vai ja Līgums tiek lauzts/izbeigts Būvuzņēmēja vainas dēļ, Būvuzņēmējs maksā Pasūtītājam līgumsodu par Līguma neizpildi vai nepienācīgu izpildi Līguma 13.3. punktā noteiktā Līguma izpildes nodrošinājuma apmērā, kuru Pasūtītājam ir tiesības ieturēt no Līguma 13.3. punktā noteiktā Līguma izpildes nodrošinājuma.  
15.11. Ja Būvuzņēmējs izbeidz/lauž noslēgto Līgumu pirms termiņa, izņemot nepārvaramu varas iestāšanās dēļ, Būvuzņēmējs atlīdzina Pasūtītājam izdevumus un zaudējumus, kas radušies Līguma  izbeigšanas/laušanas rezultātā, kā arī maksā līgumsodu Līguma 13.3. punktā noteiktā Līguma  izpildes nodrošinājuma apmērā.
15.12. Ja kāds no Būvuzņēmēja būvspeciālistiem, kas norādīts speciālistu sarakstā, neattaisnotu iemeslu dēļ iepriekš nebrīdinot neierodas uz Līgumā norādīto būvsapulci un tā klātbūtne bija nepieciešama, un tas ir fiksēts būvsapulces protokolā, kā arī par Līguma 10.17. punkta neievērošanu, Pasūtītājam ir tiesības vienpusēji pieprasīt un iekasēt no Būvuzņēmēja līgumsodu EUR 100 (viens simts euro) apmērā par katru šādu neierašanās gadījumu.
15.13. Ja Būvuzņēmējs neuzsāk Būvdarbu izpildi atbilstoši Līguma noteikumiem un Darbu izpildes kalendārajam grafikam, Pasūtītājam ir tiesības vienpusēji pieprasīt un iekasēt no Būvuzņēmēja līgumsodu EUR 50 (piecdesmit euro) par katru nokavēto dienu.
15.14. Ja Būvuzņēmējs neievēro Līguma 5.10., 10.4., 10.15., 10.19. 10.29. un 10.30. punktā noteiktās prasības, Pasūtītājam ir tiesības pieprasīt un iekasēt no Būvuzņēmēja līgumsodu EUR 100 (viens simts euro) par katru konstatēto gadījumu.
15.15. Ja Būvuzņēmējs nav uzrādījis Būvuzraugam un Pasūtītājam Līguma 6.2. punktā noteiktos dokumentus, Pasūtītājam ir tiesības vienpusēji pieprasīt un iekasēt no Būvuzņēmēja līgumsodu EUR 100  (viens simts euro) par katru konstatēto gadījumu.
15.16. Ja Būvuzņēmējs neievēro kādas no Līguma 6.4.1., 6.5.1., 6.6.2., 8.5., 10.11., 10.12., 10.18., 10.32., 10.34., 10.35., 12.5., 18.2., 19.6., 19.8. un 19.11. punkta prasībām, Pasūtītājam ir tiesības vienpusēji  pieprasīt un iekasēt no Būvuzņēmēja līgumsodu EUR 50 (piecdesmit euro) par katru nokavēto dienu.
15.17. Pasūtītājam ir tiesības noteikt šādus līgumsodus par darba kārtības un citu ar Būvdarbu izpildi saistītu noteikumu neievērošanu: 
15.17.1. kas attiecas uz nekārtībām Objektā vai pievedceļu, nožogojuma un brauktuves neuzturēšanu atbilstoši prasībām, kas var izraisīt traumatismu, piesārņojumu vai citus riskus, kas var radīt bīstamību, Pasūtītājs var piemērot līgumsodu EUR 100 (viens simts euro) apmērā par katru konstatēto gadījumu, ko fiksē fotogrāfijā Būvuzraugs vai Pasūtītājs; 
15.17.2. par nereģistrēta Apakšuzņēmēja atrašanos Objektā, Apakšuzņēmēja maiņu vai piesaistīšanu, kas nav saskaņota ar Pasūtītāju, bet tas bija jāsaskaņo atbilstoši Līguma noteikumiem, vai būvdarbu vadītāju maiņu bez Pasūtītāja saskaņošanas Pasūtītājs var piemērot līgumsodu EUR 200 (divi simti euro) apmērā par katru konstatēto gadījumu. 
15.18. Pasūtītājam ir tiesības ieturēt līgumsodu no Būvuzņēmējam izmaksājamām summām. 
15.19. Līgumsods neatbrīvo Puses no zaudējumu atlīdzināšanas pienākuma.
15.20. Ja Līgumu izbeidz, Būvuzņēmēja līgumsaistību neizpildes un/vai nepienācīgas izpildes dēļ, Garantijas laika  nodrošinājums (ieturējumi) paliek Pasūtītāja rīcībā faktiski (kas var tikt iemantots izpildīto Būvdarbu Garantijas nodrošināšanai u.c.) un Garantijas laika ieturējums netiek izmaksāts Būvuzņēmējam.
15.21. Ja Pasūtītājam ir prasījums pret Būvuzņēmēju par kādas naudas summas samaksu Būvuzņēmējam tas jāsamaksā 10 (desmit) darba dienu laikā pēc attiecīga paziņojuma saņemšanas vai citā termiņā, ja Pasūtītājs norādījis citādi,  kā arī Pasūtītājs ir tiesīgs šādas naudas summas vienpusēji ieturēt no Būvuzņēmējam izmaksājamam summām, par to informējot Būvuzņēmēju, norādot ieturamās summas apmēru un tiesisko pamatu.

16. NEPĀRVARAMA VARA
16.1. Puses nav atbildīgs par Līguma saistību neizpildi vai nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Līguma saistību izpilde ir radusies nepārvaramas varas apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi kādu  saistību izpildi.
16.2. Nepārvarama vara (force majeure) nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un kas nav radušies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
16.3. Pie nepārvaramas varas (force majeure) vai ārkārtēja rakstura apstākļiem pieskaitāmi:  epidēmijas, zemestrīce, plūdi, ugunsgrēks, zibens, eksplozija  un jebkuras citas dabas katastrofas vai ekstrēmi laikapstākļi, kara darbības, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Līguma izpildi.
16.4. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei, norādot uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, cik tālu to iespējams īstenot, un jāveicina Līguma darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas apstākļu iestāšanos, kā arī jānorāda kādā veidā un kurā daļā nepārvaramas varas apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas apstākļu iestāšanos, nepārvaramas varas sekām un paredzamo ilgumu, ja tas ir paredzams. Pusei, kuras saistību izpildi apgrūtina nepārvaramas varas apstākļi jāpieliek visas pūles, lai mazinātu nepārvaramas varas kaitīgās sekas. 
16.5. Izbeidzoties nepārvaramas varas apstākļiem, Puse, kuras saistību izpilde tikusi apgrūtināta ar nepārvaramas varas apstākļu iestāšanos, ne vēlāk kā 3 (trīs) dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības.
16.6. Gadījumā, ja rodas nepārvaramas varas apstākļi, kas ietekmē šajā Līgumā noteiktos  termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem, nepieciešamības gadījumā noslēdzot par to atsevišķu vienošanos.
16.7. Ja Puses nav vienojušās savādāk, tad abas Puses turpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi, un veic visas iespējamās darbības, lai izslēgtu vai mazinātu nepārvaramas varas apstākļu ietekmi. Nepārvaramas varas apstākļu iestāšanās gadījumā to Būvdarbu izpildes termiņi/starptermiņi, kurus tiešā veidā ietekmēja nepārvaramas varas apstākļi, var tikt pagarināti par laika periodu, kas atbilst nepārvaramas varas apstākļiem, tomēr, neskatoties uz minēto, Puses apņemas pielikt visas pūles, lai attiecīgos Būvdarbus paveiktu iespējami drīz un iespēju robežās atgrieztos pie sākotnējā Darbu izpildes kalendārā grafika, cik vien tas iespējams. 
16.8. Ja Puse nav rakstveidā paziņojusi otrai Pusei par nepārvaramas varas apstākļu iestāšanos šajā Līgumā noteiktajā kārtībā un termiņā, tā zaudē tiesību vēlāk atsaukties uz nepārvaramas varas apstākļu ietekmi.
16.9. Gadījumā, ja nepārvaramas varas apstākļu ietekme turpinās ilgāk par 2 (diviem) mēnešiem un Puses neredz iespēju turpināt šī Līguma izpildi, jebkurai no Pusēm ir tiesības vienpusēji izbeigt Līgumu, par to rakstveidā paziņojot otrai Pusei. Pusēm ir tiesības izbeigt šī Līguma darbību, bez zaudējumu atlīdzības pienākuma, Pasūtītājam veicot norēķinu par faktiski padarītiem kvalitatīvo Būvdarbu, cik tālu iespējams to novērtēt un turpmāk tie izmantojami.

17. LĪGUMA GROZĪJUMI
17.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu. 
17.2. Par Līguma sastāvdaļu tiek uzskatīti visi labojumi, precizējumi, papildinājumi vai grozījumi būvniecības dokumentācijā, ko atrunā izmaiņu aktā, kas Pusēm ir saistošs. 
17.3. Konkursa dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums.
17.4. Pusēm nekavējoties jāinformē vienam otru, ja konstatē, ka:
17.4.1. starp Līguma dokumentos sniegtajiem datiem ir pretrunas;
17.4.2. Līguma dokumentos dotie dati atšķiras no reālajiem apstākļiem;
17.4.3. Līguma izpildei nozīmīgi apstākļi ir izmainījušies vai radušies jauni;
17.4.4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
17.5. Visi grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
17.6. Pasūtītājam ir tiesības pieprasīt no Būvuzņēmēja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līgumcenu un Būvdarbu izpildes laiku.
17.7. Līguma spēkā esamības laikā Pasūtītājs, objektīvi pamatojot ir tiesīgs rakstveidā pieprasīt, lai tiek veiktas izmaiņas Tehniskajās specifikācijās, Būvniecības ieceres dokumentācijā un Būvdarbu apjomos. Pēc šāda pieprasījuma saņemšanas Būvuzņēmējam ir pienākums izpildīt Pasūtītāja pieprasītās izmaiņas, izņemot gadījumu, ja Pasūtītāja pieprasītās izmaiņas ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtisku Būvniecības ieceres dokumentācijas vai Tehnisko specifikāciju (prasību) pārstrādāšanu un/vai izmaiņas Būvdarbu apjomā, Būvuzņēmēja pienākums ir veikt Pasūtītāja pieprasītās izmaiņas, par ko Puses vienojas atsevišķi, bez papildus atlīdzības un papildus termiņa šo izmaiņu veikšanai, vai būtisku izmaiņu gadījumā, Puses vienojas atsevišķi, nosakot papildu termiņu un/vai papildu atlīdzību. Lai izvairītos no domstarpībām, šī Līguma punkta noteikumi par papildu termiņu un finansējuma piešķiršanu nav attiecināmi uz situācijām saistībā ar Būvuzņēmēja nepienācīgu Līguma saistību izpildi un tādos gadījumos Būvuzņēmējam nav tiesības uz izmaiņām Būvdarbu izpildes termiņos un/vai Līgumcenas apmērā. 
17.8. Ja Pasūtītājs Līguma izpildes laikā maina Būvdarbu un/vai Būvizstrādājumu apjomus uz mazākiem apjomiem, vai arī tā veidus, risinājumus, un Būvuzņēmējs jau ir veicis nepieciešamo Būvizstrādājumu pasūtījumu, vai veicis atbilstošus Būvdarbus, saskaņā ar sākotnējām Pasūtītāju prasībām, un šo izmaiņu rezultātā Būvdarbu veikšanai vairs nav nepieciešami iepriekš pasūtītie Būvizstrādājumi, vai izpildītie Būvdarbi (kāda to daļa), bet Būvuzņēmējam nav iespēju attiecīgos pasūtījumus atcelt jeb šāda atcelšana ir nesamērīgi dārga, tad Pasūtītājs kompensē  Būvuzņēmējam izdevumus, kas saistīti ar iepriekšminēto Būvizstrādājumu iegādi (ar nosacījumu, ka tie nodoti Pasūtītāja īpašumā, atbilstoši to iegādes vērtībai) vai Būvdarbu izpildi.
17.9. Būvuzņēmējs nav tiesīgs veikt patvaļīgas Būvdarbu vai to apjomu izmaiņas.
17.10. Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi tikai kādā no turpmāk minētajiem gadījumiem vai Līgumā citur minētā gadījumā:
17.10.1. atbilstoši Publisko iepirkumu likuma 61. panta pirmās daļas 1. un 2. punktam;
17.10.2. piemērojot Publisko iepirkumu likuma 61. panta pirmās daļas 3. punktu un piekto daļu,  lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 (piecpadsmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
17.10.3. piemērojot Publisko iepirkumu likuma 61. panta trešās daļas 1. punktu, Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu apjomu, uzdodot veikt Līgumā (t.sk. Konkursa dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (pēc izbūvētiem darbiem dabā, veicot digitālos izpilduzmērījumus apjomi kļuva lielāki/mazāki nekā sākotnēji tika sarēķināti Būvniecības ieceres dokumentācijā, mainoties situācijai dabā u.tml.), papildu Būvdarbi nepieciešami citu Būvdarbu uzsākšanai un/vai pabeigšanai, kā arī Objekta nodošanai ekspluatācijā vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams (Būvniecības ieceres dokumentācijas nepilnības, nepareizi Būvdarbu apjomu aprēķini, kā arī tādā gadījumā, ja Būvdarbu apjomu daļa jau tika izbūvēta cita līguma / pasūtījuma ietvaros u.c. objektīvu iemeslu dēļ un tml., ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
17.10.4. piemērojot Publisko iepirkumu likuma 61. panta trešās daļas 2. punktu, ietverot darbu apjomus, kas sākotnēji nav paredzēti Līgumā, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem, piemēram, Pasūtītājam ir nepieciešami papildu Būvdarbi, kas nebija iekļauti sākotnējā iepirkumā, un Būvuzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem pakalpojumiem. Šo Līguma punktu piemēro gadījumos, ja, piemēram, ir risinājumu/metodes maiņa; tehnoloģijas izmaiņas; atsedzot virsmas atklājas jauni apstākļi, kas sākumā nebija paredzami; Būvizstrādājumu nomaiņas gadījumā pret ekvivalentu, ja tos vairs neražo, t.sk., cita projekta salāgošanas gadījumā, Būvdarbu sadalīšana kārtās, Būvizstrādājumu maiņa, kad nebija iespējams precīzi noteikt kādu nepieciešamo risinājumu/metodi u.tml.;
17.10.5. piemērojot Publisko iepirkumu likuma 61. panta trešās daļas 3. punktu, ja iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;
17.10.6. piemērojot Publisko iepirkumu likuma 61. panta trešās daļas 4. punktu, ja Būvuzņēmējs tiek aizstāts ar citu uzņēmēju.
17.11. Saņemot Būvuzņēmēja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma pantu un Līguma punktu. Pasūtītājs Līguma grozījumu preambulā norāda vai atsevišķā skaidrojumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
17.12. Izmaiņu vērtība tiks aprēķināta šādi:
17.12.1. ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiks aprēķināts kā cenu starpība Būvdarbu izmaiņām; 
17.12.2. ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tiks aprēķināts kā kopējā ieslēgto un izslēgto Būvdarbu summa.
17.13. Grozot Būvdarbu apjomus, atbilstoši katram konkrētajam gadījumam var tikt grozīta arī Līgumcena, Būvdarbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
17.14. Labojumi, precizējumi, papildinājumi vai grozījumi būvniecības dokumentācijā un Būvdarbu apjomos tiek dokumentēti ar izmaiņu aktu. 
17.15. Saskaņā ar Publisko iepirkumu likumu, Pasūtītājs Līguma izpildes laikā pieļauj neatkarīgi no tā vai tie ir būtiski vai nebūtiski, grozījumu veikšanu šādos gadījumos:
17.15.1. Ja objektīvu apstākļu dēļ Būvdarbu izpildes laikā Būvniecības ieceres dokumentācijā tiek veiktas izmaiņas/grozījumi vai Pasūtītājs ir uzdevis veikt Būvuzņēmējam Būvniecības ieceres dokumentācijā neparedzētu Būvdarbu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas;
17.15.2. Pasūtītājam ir tiesības veicamajiem Būvdarbiem izmainīt tehniskās prasības, tajā skaitā prasības inženiertīklu pieslēgumu un izbūves vietām, Būvdarbu tehnoloģiju, Būvizstrādājumus, Būvdarbu apjomu, tajā skaitā to samazināt un/vai papildināt, uzdodot Būvuzņēmējam veikt Līgumā sākotnēji neparedzētus darbus, šādos gadījumos:
17.15.2.1. Līguma izpildes laikā, atsedzot komunikācijas/virsmas, ja tādas ir, un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pilnvērtīgai ekspluatācijai;
17.15.2.2. Līguma izpildes laikā tiek vienkāršoti un/vai samazināti atsevišķi Tehniskās specifikācijas vai Būvniecības ieceres dokumentācijas risinājumi, kā rezultātā mainās Būvdarbu izmaksas un/vai  Objekta ekspluatācijas izmaksas un/vai Būvdarbu izpildes termiņi;
17.15.2.3. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi un piesārņotāji, ar kuriem Būvuzņēmējs sastopas Objektā;
17.15.2.4. ja Būvizstrādājumus, kas norādīti Būvniecības ieceres dokumentācijas tāmēs vairs neražo, tad Būvizstrādājumi var tikt nomainīti pret ekvivalentiem tās pašas cenu grupas Būvizstrādājumiem. Ja Būvuzņēmējs Būvdarbu izpildē vēlas izmantot ekvivalentus būvizstrādājumus to vietā, kas ir norādīti Līguma dokumentos, Būvuzņēmējam ir jānodrošina pierādījumi savstarpējai aizstājamībai, un ir jāsedz visi izdevumi, kas radušies sakarā ar savstarpējās aizvietojamības izpēti. Pasūtītājam ir tiesības, bet nav pienākums apstiprināt alternatīvu Būvizstrādājumu pielietojumu; 
17.15.2.5. ja Līguma izpildes laikā rodas objektīva nepieciešamība sakarā ar citu Pasūtītāja investīciju projektu, kas atrodas Objekta tiešā tuvumā;
17.15.2.6. izpildmērījumu veikšanas rezultātā.
17.16. Būvdarbu izmaiņām piemēro šādas cenas:
17.16.1. Ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.
17.16.2. Ja Būvdarbu veida izmaksas nav iekļautas Līgumam pievienotajā tāmē, tad Būvdarbu izmaksas nosaka šādi – Būvuzraugs sadarbojoties ar Būvuzņēmēju veic tirgus izpēti par līdzīgām Būvdarbu izmaksām. 
17.17. Būvdarbu izpildes termiņu Pasūtītājs var grozīt šādos gadījumos:
17.17.1. ja tiek uzdoti papildus Būvdarbu apjomi – proporcionāli veicamo Būvdarbu apjomam;
17.17.2. ja pēc Līguma noslēgšanas radušies no Būvuzņēmēja neatkarīgi, objektīvi apstākļi, kuru dēļ ir traucēta saistību izpilde un Būvuzņēmējs ir Līgumā noteiktajā kārtībā rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem ir jābūt pamatotiem un pierādāmiem, kas tieši kavē saistību izpildi) – atbilstoši šo apstākļu ilgumam;
17.17.3. citos Līgumā noteiktajos gadījumos.
17.18. Ja Puses 20 (divdesmit) kalendāro dienu laikā nespēj panākt šajā Līguma punktā paredzēto vienošanos par Būvdarbu apturēšanu, izmaiņām vai grozījumu veikšanu ( t.sk. Būvuzņēmējs neiesniedz Pasūtītāja pieprasītos dokumentus Pasūtītāja noteiktajā termiņā), vai Pasūtītāja pieprasītās izmaiņas ir pretrunā normatīvo aktu imperatīvajām prasībām, un/vai pārsniedz šajā Līgumā noteikto, Pasūtītājs ir tiesīgs:
17.18.1. atteikties no pieprasītajām izmaiņām vai
17.18.2. apturēt Būvdarbu izpildi līdz panākta vienošanās starp Pasūtītāju un Būvuzņēmēju.
17.19. Par grozījumiem šī Līguma ietvaros netiks uzskatīta Būvizstrādājumu, kas vairs netiek ražoti vai ir ražošanas grūtības (t.sk. pārdoti sakarā ar Eiropas Savienības noteiktajām finanšu sankcijām) aizstāšana ar ekvivalentiem Būvizstrādājumiem. Šajā gadījumā Būvuzņēmējam ir jāiesniedz pierādījumi, ka šāds Būvizstrādājums netiek ražota vai to nevar iegādāties sakarā ar noteiktajām finanšu sankcijām. Būvizstrādājuma aizstāšanu Būvuzņēmējs var veikt pēc Pasūtītāja saskaņojuma saņemšanas.
17.20. Ja Būvdarbu apturēšanas iemesls ir Būvuzņēmēja Līguma saistību nepildīšana vai nepienācīga pildīšana, vai rupja nolaidība, Būvuzņēmējam nav tiesību saņemt ne termiņu pagarinājumu, ne Līgumcenas palielinājumu, kas saistīts ar šādu Būvdarbu apturēšanu.

18. BŪVDARBU APTURĒŠANA
18.1. Pasūtītājs, objektīvi pamatojot, ir tiesīgs jebkurā brīdī šī Līguma spēkā esamības laikā dot Būvuzņēmējam norādījumus apturēt Būvdarbus vai jebkādas to daļas izpildi, nosūtot rakstveida paziņojumu Būvuzņēmējam, norādot šādas Būvdarbu apturēšanas iemeslus. Šī punkta iestāšanās gadījumā , tiek uzskatīts, ka Līguma darbība arī tiek apturēta. Būvuzņēmējs apņemas nekavējoties, pēc iepriekšminētā paziņojuma saņemšanas, pārtraukt Būvdarbu vai to attiecīgās daļas izpildi, ja tas ir tehnoloģiski iespējams un veikt visas nepieciešamās darbības izpildītās vai iesāktās Būvdarbu daļas saglabāšanai. Ja Būvdarbu vai to attiecīgās daļas pārtraukšana nav tehnoloģiski iespējama, Būvuzņēmējs informē par to Pasūtītāju un aptur Būvdarbus līdzko tas būs iespējams. 
18.1.1. Pēc Būvdarbu pārtraukšanas, Būvuzņēmējs rakstveidā brīdina Pasūtītāju par visiem ar apturēšanu saistītajiem riskiem, sekām, ietekmi uz izpildītajiem Būvdarbiem, atlīdzību un termiņu, izņemot gadījumos, ja Līguma 18.1. punktā minētā Būvdarbu pārtraukšana ierosināta Būvuzņēmēja vainojamas rīcības dēļ (saistību nepilnīga izpilde un/vai neizpilde).  
18.2. Būvuzņēmējs atsāk Būvdarbu vai to apturētās daļas izpildi 3 (trīs) darba dienu laikā pēc Pasūtītāja rakstveida paziņojuma par Būvdarbu atsākšanu saņemšanas, par to paziņojot Pasūtītājam, ja uz Būvdarbu atsākšanas brīdi nav radušies tādi ārkārtēji, objektīvi un ārpus Būvuzņēmēja kontroles esoši apstākļi, kas kavē vai padara neiespējamu Būvdarbu atsākšanu.
18.3. Ja Būvdarbu apturēšanas iemesls ir Būvuzņēmēja Līguma saistību nepildīšana vai nepienācīga pildīšana, vai rupja nolaidība, Būvuzņēmējam nav tiesību saņemt ne termiņu pagarinājumu, ne Līgumcenas palielinājumu, kas saistīts ar šādu Būvdarbu apturēšanu.
18.4. Pie Būvdarbu un Līguma darbības apturēšana apstākļiem tiek pieskaitīti arī šādi apstākļi:  ja iestājas nepārvaramas varas apstākļi un/vai ārkārtēja rakstura apstākļi, un/vai tiek konstatētas būtiskas atkāpes no šī Līguma noteikumiem un Latvijas Republikā spēkā esošajiem normatīviem, standartiem un normatīvajiem aktiem, kas regulē šādu Būvdarbu veikšanu.
18.5. Būvdarbu izpilde var tikt apturēta, ja iestājas arī neatbilstoši klimatiskie laika apstākļi. Šī punkta iestāšanās gadījumā Pasūtītājs izvērtē iesniegtos pierādījumus vai arī izvērtē konkrēto faktisko situāciju (vai Būvuzņēmējs, kā attiecīgās jomas profesionālis ir savlaicīgi izplānojis veicamo Būvdarbu secību,   kā arī ņemot vērā citus Līguma nosacījumus par Līguma grozījumu ierosināšanu) un pieņem lēmumu piekrist vai nepiekrist  Būvdarbu   termiņa pagarinājumam.   Ja Pasūtītājs piekrīt pagarināt Būvdarbu izpildes termiņu, tad tas tiek noteikts proporcionāli   neatbilstošu klimatisko laika apstākļu ilgumam.
18.6. Pasūtītājs neuzņemas jebkādu zaudējumu atlīdzību Būvuzņēmējam, ja Būvdarbi pārtraukti Būvuzņēmēja vainas dēļ.

19. LĪGUMA DARBĪBAS IZBEIGŠANA
19.1. Līgums var tikt izbeigts pirms termiņa, ja Puses par to atsevišķi vienojas. 
19.2. Pasūtītājs ir tiesīgs vienpusēji izbeigt šo Līgumu, paziņojot par to Būvuzņēmējam rakstveidā 5 (piecas) darba dienas iepriekš šādos gadījumos: 
19.2.1. ja Būvuzņēmējs nerīkojas atbilstoši Līguma 4.3. un 4.4. punktā noteiktajai kārtībai un tādējādi kavējums sastāda vairāk kā 30 (trīsdesmit) kalendārās dienas;
19.2.2. ja Būvuzņēmējs nav spējīgs turpināt Būvdarbus vai kādu daļu no Būvdarbiem saskaņā ar šo Līgumu, vai regulāri un atklāti nepilda vai nepienācīgi pilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem;
19.2.3. ja veiktie Būvdarbi neatbilst Līgumā un tā pielikumos noteiktajām prasībām;
19.2.4. ja Būvuzņēmējs Līgumā paredzētajā termiņā nav iesniedzis Pasūtītājam Līgumā noteikto  līguma saistību izpildes nodrošinājumu; 
19.2.5. ja Līguma saistību izpildes nodrošinājums ir zaudējis  spēku vai nav iesniegts Līguma izpildes nodrošinājuma pagarinājums (nodrošinot Līguma saistību izpildes nodrošinājuma spēkā esamības nepārtrauktību) saskaņā ar Līguma nosacījumiem;
19.2.6. ja Būvuzņēmējs pārkāpj Latvijas Republikā spēkā esošos likumus un citus normatīvos aktus, kas attiecas uz Būvdarbu izpildi un kvalitāti;
19.2.7. ja pēc Pasūtītāja pieprasījuma neatkarīga būvtehniskā ekspertīze/sertificēts eksperts ir konstatējis, ka Būvuzņēmējs Būvdarbus veic nekvalitatīvi vai neatbilstoši Līguma noteikumiem vai Latvijas būvnormatīviem, kas būtiski varētu ietekmēt Objekta tālāko ekspluatāciju; 
19.2.8. ja Būvuzņēmējs pārkāpj kādu no šī Līguma noteikumiem,  ja Būvdarbi tiek veikti neatbilstoši Līgumam pievienoto pielikumu prasībām, kvalitātes vai tehnoloģijas prasībām un pēc atgādinājuma netiek veikta un/vai nepienācīgi veikta Defektu novēršana;
19.2.9. ja Būvuzņēmējs regulāri pārkāpj Līgumā noteiktos pienākumus (dažādu dokumentu iesniegšanas kavēšana un/vai neiesniegšana Pasūtītāja noteiktajā laikā un kārtībā, Aktu neiesniegšana, nepiedalīšanās būvsapulcēs, būvsapulču protokolos noteikt pienākumu nepildīšana, atbildīgo būvdarbu vadītāja nenodrošināšana u.tml. objektīvi un būtiski apstākļi);
19.2.10. ja Būvuzņēmējs ir kavējis Būvdarbu izpildi Objektā tādā apmērā, ka to pabeigšana nav iespējama Darbu izpildes kalendārajā grafikā paredzētajā termiņā un/vai, ja Būvuzņēmējs nokavējis Līgumā noteikto Būvdarbu izpildes termiņu ilgāk kā 30 (trīsdesmit) kalendārās dienas;
19.2.11. ja Būvuzņēmējs pārkāpj Līguma noteikto kārtību Līguma izpildei piesaistīto speciālistu vai Apakšuzņēmēju nomaiņai 
19.2.12. ja   Būvdarbu izpildē neiesaista Apakšuzņēmējus, uz kuru iespējām tas Konkursa laikā balstījies, lai apliecinātu savas kvalifikācijas atbilstību Konkursa dokumentos noteiktajām prasībām, atbilstoši tam apjomam un kārtībai, kādu norādījis piedāvājumā;
19.2.13. ja Būvuzņēmējs nenodrošina darba aizsardzības prasību izpildi;
19.2.14. ja Līgumu nav iespējams izpildīt tādēļ, ka Līguma izpildes laikā Būvuzņēmējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
19.2.15. ja ir iestājies Publisko iepirkumu likuma 42. panta septītās daļas 1. punkta gadījums;
19.2.16. ja Būvuzņēmējs pametis Būvdarbus vai Objektu, vai jebkurā citā veidā skaidri izrāda savu nodomu pārtraukt un/vai nepildīt ar Līgumu noteikto saistību izpildi;
19.2.17. ja Būvuzņēmējs neveic Būvdarbu izpildi Objektā ilgāk par 5 (piecām) darba dienām vai tā izpilde nenotiek paredzētā apjomā, bet esošajā Būvdarbu veikšanās plānā, un Darbu izpildes kalendārajā grafikā šāds Būvdarbu pārtraukums nav paredzēts un šo pārtraukumu nav apstiprinājis Pasūtītājs;
19.2.18. notiek jebkāds cits gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Būvuzņēmēja komercdarbību, aktīviem, darbību vai finansiālo stāvokli, kas var iespaidot Būvuzņēmēja ar šo Līgumu uzņemto saistību izpildi.
19.2.19. ja iestājušies citi būtiski apstākļi (piemēram, anulēta licence vai sertifikāts, dalība kartelī , pasūtītājam zudusi interese par konkrēto Līgumu Būvuzņēmēja vainas  vai citu ārējo apstākļu dēļ, Līguma darbības turpināšana var radīt  lielākus zaudējumus Pasūtītājam nekā tā izbeigšana, ārējos normatīvajos aktos noteiktajos gadījumos u.t.ml.).
19.3. [bookmark: _Hlk68618635]Gadījumā, ja Līgums tiek izbeigts Būvuzņēmēja vainojamas rīcības dēļ, Pasūtītājam ir tiesības Līguma izbeigšanas gadījumā pieprasīt līgumsodu no Būvuzņēmēja 5 (piecu) procentu apmērā (t.i., Līguma 13.3. punktā noteiktā saistību izpildes nodrošinājuma apmērā), kā arī garantijas laika nodrošinājuma ieturējumi netiek izmaksāti.
19.4. Būvuzņēmējam ir tiesības vienpusēji atkāpties no Līguma šādos gadījumos:
19.4.1. Pasūtītājs neveic maksājumus bez būtiska iemesla un līgumsods sasniedzis 10 (desmit) procentus no parāda summas;
19.4.2. Pasūtītājs pārkāpj vai nepilda kādu no Līgumā noteiktajiem būtiskajiem pienākumiem vismaz 3 (trīs) reizes pēc kārtas bez objektīva iemesla.
19.5. Būvuzņēmējam ir pienākums pārtraukt Būvdarbu izpildi līdz ar Pasūtītāja paziņojuma par Līguma izbeigšanu, saņemšanas brīdi, cik tas tehniski un tehnoloģiski ir iespējams. 
19.6. Līguma izbeigšanas gadījumā, Būvuzņēmējs 15 (piecpadsmit) darba dienu laikā pēc paziņojuma par līguma izbeigšanu saņemšanas, sastāda un iesniedz Pasūtītājam izpilddokumentāciju, Aktu par faktiski izpildītiem Būvdarbu apjomiem, ko Pasūtītājs izskatīta un pieņem (vai pamatoti atsaka pieņemt ,par ko Būvuzņēmējam tiek paziņots rakstiski) 10 (desmit) darba dienu laikā pēc to saņemšanas. Pasūtītājs pieņem Būvdarbus un objektā piegādātos būvizstrādājumus  tādā apjomā, cik tālu tos iespējams novērtēt, ja tie atbilst Līgumam un ir turpmāk izmantojami. Ja veiktie Būvdarbi (kāda to daļa, piegādātie būvizstrādājumi) nav izmantojami turpmākajā investīciju projekta realizācijas procesā, kas norādīts Aktā par faktiski izpildīto Būvdarbu apjomu, Pasūtītājam ir tiesības šādus Būvdarbu apjomus un piegādātos būvizstrādājumus nepieņemt un par tiem neveikt samaksu. Dokumentācijas un Būvdarbu pārbaudē, un  konstatēto trūkumu un Būvdarbu Defektu novēšanā tiek piemērota arī Līguma 6.4.3., 6.4.4., 6.5.2., 6.5.3., 6.6. un 6.8. punktā noteiktā kārtība, cik tālu tas iespējams un citi Līguma punkti, ja attiecināmi.
19.7. Ja Līgumu izbeidz  pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 20 (divdesmit) darba dienu laikā no dienas, kad Puses ir parakstījušas Aktu par faktiski izpildīto Būvdarbu apjomu, ir saņemta Pasūtītāja prasībām atbilstoša Objekta izpilddokumentācija un  Būvuzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem un piegādātajiem būvuizstrādājumiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. 
19.8. Ja Līgums tiek izbeigts/lauzts pirms termiņa, Būvuzņēmēja Līgumā noteikto saistību neizpildes vai nepienācīgas izpildes dēļ, Būvuzņēmējs par saviem līdzekļiem 7 (septiņu) kalendāro dienu laikā no paziņojuma par Līguma laušanu saņemšanas dienas, sakārto Objektu un atstāj to drošā un no trešo personu darbībām pasargātā stāvoklī, tāpat jāatbrīvo Objekts no jebkādām palīgbūvēm (piemēram, konteineriem) un instrumentiem, izvedot būvgružus un atstājot Objektu sakārtotā vidē, vai Pasūtītājs ir tiesīgs veikt ieturējumus šim mērķim no Būvuzņēmējam izmaksājamām summām, ja Būvuzņēmējs nepilda vai nepienācīgi pilda šī punkta noteikumus, cik tālu tas nepieciešams.
19.9.  Ja Līguma darbība tiek izbeigta pirms termiņa savstarpēji vienojoties, Puses var vienoties par kārtību, kādā tiek segti Objekta sakārtošanas izdevumi, lai to pasargātu no trešo personu darbībām (demolēšana, zādzība, zaudējumu radīšana u.tml.). Ja Būvuzņēmējs neievēro Pušu vienošanos par Objekta sakārtošanas darbiem, tad Pasūtītājam ir tiesības veikt Objekta sakārtošanu, bet Būvuzņēmējam ir pienākums apmaksāt šādus izdevumus, pamatojoties uz Pasūtītāja izrakstītu rēķinu, rēķinā norādītajā termiņā, kā arī var tikt veikti ieturējumi no Būvuzņēmējam izmaksājamām summām. 
19.10. Līguma neizdevīgums, pārmērīgi zaudējumi, būtiskas nelabvēlīgas izmaiņas Būvizstrādājumu, darbaspēka izmaksās un citā tirgū, izpildes grūtības un citi līdzīgi apstākļi nav pamats Līguma atcelšanai no Būvuzņēmēja puses.
19.11. Līguma izbeigšanas gadījumā, Būvuzņēmējam jānodod objekts atpakaļ Pasūtītājam atbilstoši Pasūtītāja prasībām un Pasūtītāja noteiktajā termiņā (t.sk. jāievēro arī citi Līguma noteikumi, kas attiecas uz Būvuzņēmēju Līguma izbeigšanas gadījumā).

20. KONFIDENCIALITĀTE
20.1. Veicot Būvdarbus, kā arī pēc to nodošanas Pasūtītājam, Būvuzņēmējs apņemas stingri konfidenciāli glabāt no Līguma un tā izpildes izrietošo informāciju. Konfidenciāla informācija cita starpā ietver ekonomiska, tehniska, juridiska vai cita satura informāciju, kuras nozaudēšana vai izpaušana var nodarīt kaitējumu Pasūtītājam vai Būvuzņēmējam un citu ar tiem saistītu personu drošībai, ekonomiskajām interesēm vai reputācijai, vai kuru kāda no Pusēm ir atzinusi par konfidenciālu. 
20.2. Puses apņemas nepublicēt, neļaut publicēt un neatklāt konfidenciālu informāciju vai jebkādas tās daļas jebkādā veidā bez otras Puses iepriekšējas rakstiskas atļaujas, izņemot normatīvajos aktos paredzētajos gadījumos. Puses nodrošina, ka to darbinieki, pārstāvji un eksperti ir informēti par konfidencialitāti un apņemas to ievērot. Šis Līguma punkts ir spēkā 2 (divus) gadus pēc Cēsu novada būvvaldes atzīmes BIS par būvdarbu pabeigšanu. 

21. PUŠU PĀRSTĀVJI
21.1. Būvuzņēmējs 5 (piecu) darba dienu laikā pēc Līguma stāšanās spēkā iesniedz Pasūtītājam paziņojumu (pievienojot pilnvaru, ja attiecināms) vai rīkojumu (ja ir ierobežotas tiesības), ar kuru ir iecelts Būvuzņēmēja pārstāvis, kas saistībā ar šo Līgumu un tā izpildi, pārstāvēs Būvuzņēmēju, kurš jebkurā brīdī ir sasniedzams (gan darba laikā, gan ārpus tā), izmantojot jebkuru no saziņas līdzekļiem. Puses ar šo apstiprina, ka ar rīkojumu ieceltais Būvuzņēmēja pārstāvis ir tiesīgs un pilnvarots veikt visas nepieciešamās darbības, pieņemt visus nepieciešamos lēmumus, un parakstīt visus nepieciešamos dokumentus saistībā ar šo Līgumu un tā izpildi, izņemot dokumentus par  Objekta  pieņemšanu ekspluatācijā, Būvobjekta nodošanas un pieņemšanas aktu, Līguma grozījumus (ja pārstāvis nav valdes loceklis/ priekšsēdētājs/ prokūrists/ pilnvarotā persona). Būvuzņēmēja pārstāvim ir pienākums organizēt Būvdarbu veikšanu saskaņā ar šo Līgumu, normatīvo aktu noteikumiem, Būvniecības ieceres dokumentāciju, Būvuzrauga, Autoruzrauga norādījumiem un Pasūtītāja prasībām. Jebkādi dokumenti, informācija un paziņojumi, kas nodoti augšminētajam Būvuzņēmēja pārstāvim, uzskatāmi par pienācīgi nodotiem Būvuzņēmējam.  Gadījumā, ja šāds paziņojums/ pilnvara vai rīkojums netiek iesniegts, tad Pasūtītājs uzskatīs, ka šajā punktā noteiktos uzdevumus tiesīga veikt tikai Būvuzņēmēja valde, kas reģistrēta Latvijas Republikas Uzņēmumu reģistrā.
21.2. Pasūtītājs 5 (piecu) darba dienu laikā pēc Līguma stāšanās spēkā paziņo Būvuzņēmējam par Pasūtītāja pārstāvi/-jiem, kas veiks visas nepieciešamās darbības ar šī Līguma izpildi saistītos jautājumos. Šāds/-i pārstāvis/-ji ir tiesīgs/-i dot Būvuzņēmējam norādījumus saistībā ar šī Līguma un Būvdarbu izpildi, pieprasīt un saņemt jebkādas atskaites un skaidrojumus, saskaņot ar Būvdarbu izpildi saistītos dokumentus: rēķinus, fakta konstatācijas aktus, Izmaiņu aktus, atskaites, Aktu, kā arī veikt citas darbības, kas nepieciešamas saskaņā ar šo Līgumu, izņemot Būvobjekta nodošanas un pieņemšanas akta, Līguma grozījumu un Objekta galīgo nodošanas dokumentu parakstīšanu BIS, Pasūtītāja vārdā. Pasūtītāja pārstāvim ir tiesības Pasūtītāja vārdā parakstīt pirms Būvdarbu uzsākšanas Objekta nodošanas aktu Būvuzņēmējam, kā arī aktu, ka Objekts tiek saņemts  atpakaļ no Būvuzņēmēja. 
21.3. Būvuzņēmējam ir pienākums ir nodrošināt iespēju Pasūtītāja pārstāvim/-vjiem brīvi iekļūt un pārvietoties Būvdarbu izpildes vietās, iekļūt visās Būvdarbu izpildes vietās esošajās būvēs un konstrukcijās, iepazīties ar jebkādiem dokumentiem, pārbaudīt Būvdarbu izpildi un atbilstību šī Līguma, normatīvo aktu un Būvniecības ieceres dokumentācijas prasībām, piedalīties būvsapulcēs un citās apspriedēs. 
21.4. Būvuzņēmējam ir pienākums ievērot Pasūtītāja pārstāvja/-ju dotos rīkojumus un norādījumus, kā arī nodrošināt, ka tos ievēro un izpilda arī Līguma izpildē iesaistītie Būvuzņēmēja speciālisti. 

22. NOBEIGUMA NOTEIKUMI
22.1. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Būvuzņēmēja sagatavotie Būvizstrādājumi (ar nosacījumu, ka Pasūtītājs par tiem ir norēķinājies pilnā apmēra ar Būvuzņēmēju), pieder Pasūtītājam un ir tā īpašums. Būvuzņēmējam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
22.2. Ja kāds no Līguma punktiem vai apakšpunktiem neparedzētu apstākļu dēļ tiek atzīts par spēkā neesošu vai pretrunā ar normatīvajiem aktiem un tiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
22.3. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem. 
22.4. Puses vienojas, ka rēķini var tikt sagatavoti un nosūtīti arī elektroniskā formā bez rekvizīta “paraksts” ar atsauci uz Līgumu un nosūtīti uz konkrētās Puses norādīto e-pasta adresi.
22.5. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš un kārtība kādiem gadījumiem vai kāda Puse ir noteikusi citādi.
22.6. Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem otrajā darba dienā pēc konkrētā e-pasta nosūtīšanas dienas, izņemot, ja saņemšanas apliecinājums ir atsūtīts ātrāk (piemēram, tajā paša dienā vai nākošajā dienā u.tml.) vai ja Līgumā kādiem gadījumiem nav noteikts cits termiņš un laika uzskaite, bet pasta sūtījumi 7. (septītajā) dienā pēc nodošanas pastā (pasta zīmogs).
22.7. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
22.8. Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
22.9. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas. 
22.10. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz speciālistu vai Apakšuzņēmēju nomaiņu vai jaunu speciālistu vai Apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.  
22.11. Līgums stājas spēkā pēc tā abpusējas parakstīšanas un ir spēkā līdz pilnīgais saistību izpildei.
22.12. Līgums sagatavots latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.  
22.13. Līgumam ir pievienoti šādi pielikumi:
22.13.1. Tehniskā specifikācija 
22.13.2. Finanšu piedāvājums 
22.13.3. Būvdarbu tāme
22.13.4. Darbu izpildes kalendārais grafiks 
22.13.5. Finanšu plūsmas grafiks 
22.13.6. Būvobjekta nodošanas un pieņemšanas akts (paraugforma)

